qundao/data-zh-poetry huggingface dataset:
阅军致语口号
作者：王庭珪
朝代：宋
体裁：七言律诗

秀岭东边今日晴，千兵绕出阵云平。长枪大剑遮行路，后虎前貔拥使旌。看拓弓弦声霹雳，愿回甲马扫欃枪。山农野叟何曾识，来听秋风鼓角声。
陪元勃舍人秀实监丞游彻见阁
作者：王庭珪
朝代：宋

熏风拂晓度长堤，堤上双红捲使旗。
楼影与天俱在水，岸沙经雨不成泥。
他州半落青山外，别浦遥分翠浪低。
渡口神螺谁復识，江空应只月明知。
陪元勃舍人秀實監丞遊徹見閣
作者：王庭珪
朝代：宋

薰風拂曉度長堤，堤上雙紅捲使旗。
樓影與天俱在水，岸沙經雨不成泥。
他州半落青山外，别浦遙分翠浪低。
渡口神螺誰復識，江空應只月明知。
陪周秀实通判游欧阳炳文园晚过隆庆寺契真亭
作者：王庭珪
朝代：宋

别驾前驱朱两轮，后车蓝缕载穷宾。
开门叵復见此客，看竹何须问主人。
坐久风云欲回薄，雨余钟磬忽清新。
隔墙便是城西寺，应有高僧住契真。
陪周秀實通判遊歐陽炳文園晚過隆慶寺契真亭
作者：王庭珪
朝代：宋

别駕前驅朱兩輪，後車藍縷載窮賓。
開門叵復見此客，看竹何須問主人。
坐久風雲欲回薄，雨餘鐘磬忽清新。
隔牆便是城西寺，應有高僧住契真。
雅歌楼诗送永丰宰邓晋卿
作者：王庭珪
朝代：宋

潢池赤子弄库兵，犬牙蟠接虔漳汀。
十年烽火照县郭，白昼不敢问衙庭。
忽见青楼临大路，楼上高歌挥白羽。
楼前解角看投壶，终歳不闻挝战鼓。
主人坐笑已风流，小妇鸣筝楼上头。
曲罢仍能雅歌舞，送君此舞传中州。
雅歌樓詩送永豐宰鄧晉卿
作者：王庭珪
朝代：宋

潢池赤子弄庫兵，犬牙蟠接虔漳汀。
十年烽火照縣郭，白晝不敢問衙庭。
忽見青樓臨大路，樓上高歌揮白羽。
樓前解角看投壺，終歳不聞撾戰鼓。
主人坐笑已風流，小婦鳴筝樓上頭。
曲罷仍能雅歌舞，送君此舞傳中州。
雙田逢蕭國器話别
作者：王庭珪
朝代：宋

黄葉西風何處村，茅簷立馬問寒温。
江東渭北情無限，罇酒他時得細論。
離行在别胡舍人
作者：王庭珪
朝代：宋

幾年南畝把鋤犂，尺一呼來上玉墀。
未有涓塵答明主，只思耕釣樂清時。
着鞭不慣朝騎馬，擊鉢猶能夜讀詩。
回想都城春色裏，看公談笑定邊陲。
離辰州二首·其一
作者：王庭珪
朝代：宋

逐客休嗟行路難，歸鴻心在杳冥間。
初驚草尾千重浪，險渡湖頭十八灘。
離辰州二首·其二
作者：王庭珪
朝代：宋

行盡黄茅白葦叢，舉頭忽見兩三峰。
青青盡出湘天景，如覺身離蠻蜒中。
雨霖铃·雪
作者：王庭珪
朝代：宋
体裁：词

琼楼玉宇。满人寰似、海边洲渚。蓬莱又还水浅，鲸涛静见，银宫如许。紫极鸣筲声断，望霓舟何处。待夜深、重倚层霄，认得瑶池广寒路。郢中旧曲谁能度。恨歌声、响入青云去。西湖近时绝唱，总不道、月梅盐絮。暗想当年宾从，毫端有惊人句。谩说枚叟邹生，共作梁园赋。
雨霖铃（雪）
作者：王庭珪
朝代：宋

琼楼玉宇。满人寰似、海边洲渚。蓬莱又还水浅，鲸涛静见，银宫如许。紫极鸣筲声断，望霓舟何处。待夜深、重倚层霄，认得瑶池广寒路。
郢中旧曲谁能度。恨歌声、响入青云去。西湖近时绝唱，总不道、月梅盐絮。暗想当年宾从，毫端有惊人句。谩说枚叟邹生，共作《梁园赋》。
雪中以酒送欧阳广明袁叔明
作者：王庭珪
朝代：宋

小槽新压瓮头春，盛欲招呼雪闭门。
卧对袁郎说周易，不妨伸颈饮清罇。
雪中以酒送歐陽廣明袁叔明
作者：王庭珪
朝代：宋

小槽新壓甕頭春，盛欲招呼雪閉門。
卧對袁郎說周易，不妨伸頸飲清罇。
雪中喜梁养源惠炭
作者：王庭珪
朝代：宋

雪裏乌薪绝市珍，能令寒屋坐生春。
此中有句谁能道，暖得曲身成直身。
雪中喜梁養源惠炭
作者：王庭珪
朝代：宋

雪裏烏薪絕市珍，能令寒屋坐生春。
此中有句誰能道，暖得曲身成直身。
雪中訪胡次魚因覽新詩次其韻
作者：王庭珪
朝代：宋

天涯流落與誰同，雅什重聞正始風。
文陣向來無敵手，詩壇今孰敢論功。
郢中遺唱人難和，冀北成羣馬遂空。
接屋同鄰江上寺，過從猶幸不匆匆。
雪中访胡次鱼因览新诗次其韵
作者：王庭珪
朝代：宋

天涯流落与谁同，雅什重闻正始风。
文阵向来无敌手，诗坛今孰敢论功。
郢中遗唱人难和，冀北成羣马遂空。
接屋同邻江上寺，过从犹幸不匆匆。
雪中贈别黄秀才
作者：王庭珪
朝代：宋

雪欲漫山冰未澌，梅花破雪吐寒枝。
溪橋漸見黄昏月，應有横斜倒影詩。
雪中赠别黄秀才
作者：王庭珪
朝代：宋
体裁：七言绝句

雪欲漫山冰未澌，梅花破雪吐寒枝。溪桥渐见黄昏月，应有横斜倒影诗。
雪中遇胡烈臣归自郴阳戏成一绝
作者：王庭珪
朝代：宋
体裁：七言绝句

路傍有客骑牛过，乞与蓑衣作席眠。邂逅若能相顾问，和公画上钓鱼船。
雪中遇胡烈臣歸自郴陽戲成一絕
作者：王庭珪
朝代：宋

路傍有客騎牛過，乞與蓑衣作蓆眠。
邂逅若能相顧問，和公畫上釣魚船。
雷秀才嘗學詩於呂居仁能談江西宗派中事輒次居仁韻二絕贈行·其一
作者：王庭珪
朝代：宋

逐客歸尋溪上居，釣竿猶掛洞庭湖。
忽逢雷子談詩派，傳法傳衣共一途。
雷秀才嘗學詩於呂居仁能談江西宗派中事輒次居仁韻二絕贈行·其二
作者：王庭珪
朝代：宋

聞有牙籖萬卷藏，槐花應笑舉人忙。
向來閲士知多少，他日昂霄見此郎。
雷秀才尝学诗于吕居仁能谈江西宗派中事辄次居仁韵二绝赠行·其一
作者：王庭珪
朝代：宋
体裁：七言绝句

逐客归寻溪上居，钓竿犹挂洞庭湖。忽逢雷子谈诗派，传法传衣共一途。
雷秀才尝学诗于吕居仁能谈江西宗派中事辄次居仁韵二绝赠行·其二
作者：王庭珪
朝代：宋

闻有牙籖万卷藏，槐花应笑举人忙。
向来阅士知多少，他日昂霄见此郎。
震禅师喜谈传灯录谩以一偈示之
作者：王庭珪
朝代：宋

僧问灵山一会禅，不知谁与佛言论。
灵山会裏何曾说，只有阇梨独得闻。
震禪師喜談傳燈錄謾以一偈示之
作者：王庭珪
朝代：宋

僧問靈山一會禪，不知誰與佛言論。
靈山會裏何曾說，只有闍梨獨得聞。
頗姪明碧軒
作者：王庭珪
朝代：宋

不可居無竹，開軒眼界新。
風摇碧玉玦，雨解籜龍鱗。
晚色侵書帙，疏枝掛月輪。
客來從逕造，莫問打門人。
頤軒
作者：王庭珪
朝代：宋

門外紅塵走客車，閉門風月下簷隅。
南山霧雨宜藏豹，東海龍芻試秣駒。
竹几蒲團消永日，銅爐紙帳夢清都。
靈龜隱處無人識，似置寒冰在玉壺。
題劉元弼遠菴
作者：王庭珪
朝代：宋

門徑臨官路，耳根無市聲。
山從雲外起，風入坐中清。
靜趣逸天半，孤吟待月生。
緬懷江海意，溪水遶菴鳴。
題劉知縣後隆堂
作者：王庭珪
朝代：宋

五季列壤爭未休，庸兒崛起操鉏耰。
朝爲吳臣暮歸楚，黥髠盜販更據州。
君家大傅出奇策，氣壓百萬姦夫謀。
一朝談笑解紛亂，辭爵却歸東海頭。
自言其後必隆盛，慶源遠與江河流。
昔時楊寶所活一黄雀，猶能四葉清德傳至彪。
又聞何敞陰功唯治獄，天遣使者賜策何其優。
有如大傅安堵十萬戶，宜令後世袞袞生公侯。
題劉端禮步芳橋
作者：王庭珪
朝代：宋

橋上畫欄低壓水，青龍影落芙蕖底。
欲渡芙蕖望翠微，波面紅雲映屐齒。
洛浦清流古有神，羅襪凌波生暗塵。
東昏戲作錦地茵，金蓮襯步如花人。
而今此事墮渺漭，但有荷花開蕩漾。
試穿芒屩踏風煙，安用紫絲連步障。
題劉端禮達軒
作者：王庭珪
朝代：宋

昔賢曾此卧烟雲，鶴怨猿驚幾度春。
綠蕙再遊今日路，青山如對往年人。
兒童共是窗間客，夢寐猶懷席上塵。
待得遶軒多種竹，等閑來看莫嫌頻。
題向宣卿伊山有裕堂
作者：王庭珪
朝代：宋

伊山連屬朱陵村，公來力掃衡山雲。
便令築堂隱其下，萬竹遶堂松作門。
此公文簡四葉孫，奇謀遠略世所聞。
胸中磊砢著千古，雲夢豈止八九吞。
憶昔荆湖盜初起，乞得兩郡西南奔。
至今衡陽道州政，父老出涕猶能言。
負材傑異衆所忌，使者不便仍謗諠。
宗閔羞作南山虎，李斯却憶東門兔。
壁後置人誰不知，傾身障簏情已具。
何曾日食一萬錢，猶言舉案無下箸。
貪嗔俱是可憐人，百憂纒身誰得汝。
請君聽我伊山行，九疑洞庭皆可耕。
清風不用一錢買，時有明月窺簷楹。
其中廣莫幾萬里，寵辱微物安能驚。
自非胸懷有本趣，其氣激烈何由平。
安得中郎捋鬚手，喚起桓伊來撫箏。
題向巨源南昌樓詩後
作者：王庭珪
朝代：宋

南昌高樓在何許，亦面西山望南浦。
壁間有客舊題詩，傾倒湖山入毫楮。
此公平生妙言語，突過前人落霞句。
簾開月出大江横，定勝滕閣捲山雨。
題周忘機畫軸
作者：王庭珪
朝代：宋

羅浮飛瀑落九天，尺素倒流三峽泉。
怪底晴窗起風雨，洞庭野色瀟湘煙。
平生江山入吾手，况有對坐南昌仙。
不須作此無聲畫，妙畫自以無聲傳。
題宣和御畫
作者：王庭珪
朝代：宋

玉鎖宮扉三十六，誰識連昌滿宮竹。
內苑寒梅欲放春，龍池水暖鴛鴦浴。
宣和殿後新雨晴，兩鵲飛來向東鳴。
當時妙手貎不成，君王筆下春風生。
長安老人眼曾見，萬歲山頭翠華轉。
恨臣不及宣政初，痛哭天涯觀畫圖。
題惠崇畫秋江鳬鴈
作者：王庭珪
朝代：宋

老崇學畫如學禪，中年悟入理或然。
長江未落鳬鴈下，舒卷忽若無丹鉛。
定自維摩三昧裏，半幅生絹開萬里。
不用幷州快剪刀，斷取鐡圍山下水。
題昭昭閣
作者：王庭珪
朝代：宋

天意豈難訴，雲烟渺降真。
倚欄瞻日月，滿壁繪星辰。
夜梵光生戶，晨炊竈見神。
高門有陰德，當不誤儒身。
題曹子方詩集後
作者：王庭珪
朝代：宋

横槊當年知阿瞞，後來誰復識波瀾。
兩蘇門地陪高詠，千古文章得細論。
耆舊只今無此語，風流端要善清言。
想當巧匠傍觀處，洗盡人間斧鑿痕。
題李伯時畫馬
作者：王庭珪
朝代：宋

秃筆戲掃凡馬空，人間始識天廐龍。
山城逼窄那得有，注目萬里生長風。
奚官緩牽紫絲鞚，好頭不著黄金籠。
時平諸番盡入貢，此是玉花于闐驄。
題步雲軒
作者：王庭珪
朝代：宋

身在飛煙裏，如登霄漢行。
雲從脚下起，雷忽耳邊鳴。
暮碧佳人遠，春紅晚照明。
能消幾緉屐，當不負平生。
題洪覺範方丈
作者：王庭珪
朝代：宋

曲徑通禪房，闢戶得佳境。
適從闤闠至，頓覺耳根静。
古木含蕭森，寒梢發光景。
墻圍數竿竹，中藏大千境。
月從天上來，入林散清影。
爐焚薫佛香，盌注浮雪茗。
客散羣動息，兹焉發深省。
題王主簿逸老堂
作者：王庭珪
朝代：宋

人生異趣各有托，年少何如老人樂。
老來萬事不掛眼，樂處勿憂兒輩覺。
疾雷破山吾不驚，亦賴天教閑處著。
兩部池蛙當鼓吹，萬疊雲山作屏幕。
此時真似地行仙，拍酒何須萬斛船。
不愛白日昇青天，不愛腰纒十萬錢。
但愛百年三萬六千日，日對芳樽聊自逸。
明日花開花更好，定知不向愁中老。
題畫鯉魚
作者：王庭珪
朝代：宋

誰把吳松江剪斷，得此鯉魚長尺半。
會逢李白過江來，騎上青天遊汗漫。
題禾山蕭秀才卧雲菴
作者：王庭珪
朝代：宋

江南山盡頭，氣狀頗英淑。
禾山倚天開，蒼翠滿林麓。
扶輿磅礴起，横斷湘江曲。
中有隱君子，結屋在深谷。
未放雲出山，蟠雲卧幽獨。
暮簷青潑眼，遠靄寒山竹。
景色嘉有餘，幽人夢初熟。
起看柱礎潤，山前雨應足。
題秀光亭壁餞劉世臣劉仲美
作者：王庭珪
朝代：宋

飛雨灑簷角，車騎散巖隈。
臨池張翠幕，衆賢會高臺。
坐中蟾宮客，再占北斗魁。
復有南巷阮，少年負英才。
兩公俱博雅，胸臆天所開。
明春試殿陛，筆力翻風雷。
臚傳姓名出，聲聞落九垓。
今宵且盡醉，須覆掌中杯。
朝來得好語，仍聞小人災。
請觀盧溪老，談笑消姦回。
見敵未嘗動，坐令敵傾摧。
庸兒不量力，自倒非人推。
舉此卜二友，否極終泰來。
題竹溪讀書堂
作者：王庭珪
朝代：宋

竹外溪邊沙石幽，欲招詩客賦臨流。
萬竿深鎖藏書屋，百丈清潭遶橘州。
千里水烟漁唱晚，一堂風月暮雲收。
何當挽取六君子，占此佳名作勝遊。
題羅氏餘慶堂
作者：王庭珪
朝代：宋

蒼崖翠壁前人居，猶識當時屋上烏。
應念前人餘澤在，飛閣突出青山隅。
山前老父相叫呼，爲起里門高著櫨。
葱葱瑞氣已充閭，他日要容高蓋車。
題羅疇老家明妃辭漢圖
作者：王庭珪
朝代：宋

明妃辭漢出宮門，豐容靚飾朝至尊。
至尊左右皆動色，明妃欲語咽復吞。
三千蛾眉塞天閽，帝獨不識王昭君。
顧影徘徊復良久，尚冀君王一回首。
當時自倚絕世姿，不將賂結毛延壽。
可憐朱網畫香車，却來遠嫁呼韓邪。
不如歸州舊村女，三幅羅裙兩髻了。
陌上花開大隄暖，細雨春風歸緩緩。
寧從禁籞落胡沙，長路漫漫碧雲斷。
忽看漢月照氈裘，淚濕彈絲錦臂韝。
龍眠會作無聲句，寫得當時一段愁。
題譚微仲一經堂
作者：王庭珪
朝代：宋

漢儒重道獨專經，唐室初增博士名。
韋氏起家仍相國，稚圭能說亦公卿。
司空城旦污潢潦，古壁遺文粲日星。
異日諸郎拾青紫，傳家何用滿筲籝。
題郭秀才釣亭
作者：王庭珪
朝代：宋

野闊江寒一雁飛，碧蘆花老鱖魚肥。
遶欄綠水秋初凈，滿棹白蘋人未歸。
醉任狂風掲茅屋，卧聽殘雪打蓑衣。
他年欲訪沙頭路，會自攜竿扣竹扉。
題青桂亭
作者：王庭珪
朝代：宋

天上犀枝玉蘂秋，何年桂子落巖幽。
庭前忽生兩好樹，簷外突出雙青虬。
九里香飄吹夢斷，十分圓影暮雲收。
他時合抱重來看，不是玄都觀裏遊。
颇侄明碧轩
作者：王庭珪
朝代：宋
体裁：五言律诗

不可居无竹，开轩眼界新。风摇碧玉玦，雨解箨龙鳞。晚色侵书帙，疏枝挂月轮。客来从径造，莫问打门人。
颐轩
作者：王庭珪
朝代：宋
体裁：七言律诗

门外红尘走客车，闭门风月下檐隅。南山雾雨宜藏豹，东海龙刍试秣驹。竹几蒲团消永日，铜炉纸帐梦清都。灵龟隐处无人识，似置寒冰在玉壶。
题刘元弼远庵
作者：王庭珪
朝代：宋

门径临官路，耳根无市声。
山从云外起，风入坐中清。
静趣逸天半，孤吟待月生。
缅怀江海意，溪水遶庵鸣。
题刘知县后隆堂
作者：王庭珪
朝代：宋

五季列壤争未休，庸儿崛起操鉏耰。
朝为吴臣暮归楚，黥髠盗贩更据州。
君家大傅出奇策，气压百万姦夫谋。
一朝谈笑解纷乱，辞爵却归东海头。
自言其后必隆盛，庆源远与江河流。
昔时杨宝所活一黄雀，犹能四叶清德传至彪。
又闻何敞阴功唯治狱，天遣使者赐策何其优。
有如大傅安堵十万户，宜令后世衮衮生公侯。
题刘端礼步芳桥
作者：王庭珪
朝代：宋
体裁：古风

桥上画栏低压水，青龙影落芙蕖底。欲渡芙蕖望翠微，波面红云映屐齿。洛浦清流古有神，罗袜凌波生暗尘。东昏戏作锦地茵，金莲衬步如花人。而今此事堕渺漭，但有荷花开荡漾。试穿芒屩踏风烟，安用紫丝连步障。
题刘端礼达轩
作者：王庭珪
朝代：宋

昔贤曾此卧烟云，鹤怨猿惊几度春。
绿蕙再游今日路，青山如对往年人。
儿童共是窗间客，梦寐犹怀席上尘。
待得遶轩多种竹，等闲来看莫嫌频。
题向宣卿伊山有裕堂
作者：王庭珪
朝代：宋

伊山连属朱陵村，公来力扫衡山云。
便令筑堂隐其下，万竹遶堂松作门。
此公文简四叶孙，奇谋远略世所闻。
胸中磊砢着千古，云梦岂止八九吞。
忆昔荆湖盗初起，乞得两郡西南奔。
至今衡阳道州政，父老出涕犹能言。
负材杰异众所忌，使者不便仍谤諠。
宗闵羞作南山虎，李斯却忆东门兔。
壁后置人谁不知，倾身障簏情已具。
何曾日食一万钱，犹言举案无下箸。
贪嗔俱是可怜人，百忧纒身谁得汝。
请君听我伊山行，九疑洞庭皆可耕。
清风不用一钱买，时有明月窥檐楹。
其中广莫几万里，宠辱微物安能惊。
自非胸怀有本趣，其气激烈何由平。
安得中郎捋鬚手，唤起桓伊来抚筝。
题向巨源南昌楼诗后
作者：王庭珪
朝代：宋
体裁：古风

南昌高楼在何许，亦面西山望南浦。壁间有客旧题诗，倾倒湖山入毫楮。此公平生妙言语，突过前人落霞句。帘开月出大江横，定胜滕阁捲山雨。
题周忘机画轴
作者：王庭珪
朝代：宋
体裁：古风

罗浮飞瀑落九天，尺素倒流三峡泉。怪底晴窗起风雨，洞庭野色潇湘烟。平生江山入吾手，况有对坐南昌仙。不须作此无声画，妙画自以无声传。
题宣和御画
作者：王庭珪
朝代：宋

玉锁宫扉三十六，谁识连昌满宫竹。
内苑寒梅欲放春，龙池水暖鸳鸯浴。
宣和殿后新雨晴，两鹊飞来向东鸣。
当时妙手貎不成，君王笔下春风生。
长安老人眼曾见，万岁山头翠华转。
恨臣不及宣政初，痛哭天涯观画图。
题惠崇画秋江鳬鴈
作者：王庭珪
朝代：宋

老崇学画如学禅，中年悟入理或然。
长江未落鳬鴈下，舒卷忽若无丹铅。
定自维摩三昧裏，半幅生绢开万里。
不用幷州快剪刀，断取鐡围山下水。
题昭昭阁
作者：王庭珪
朝代：宋

天意岂难诉，云烟渺降真。
倚栏瞻日月，满壁绘星辰。
夜梵光生户，晨炊竈见神。
高门有阴德，当不误儒身。
题曹子方诗集后
作者：王庭珪
朝代：宋

横槊当年知阿瞒，后来谁復识波澜。
两苏门地陪高咏，千古文章得细论。
耆旧只今无此语，风流端要善清言。
想当巧匠傍观处，洗尽人间斧凿痕。
题李伯时画马
作者：王庭珪
朝代：宋

秃笔戏扫凡马空，人间始识天廐龙。
山城逼窄那得有，注目万里生长风。
奚官缓牵紫丝鞚，好头不着黄金笼。
时平诸番尽入贡，此是玉花于阗骢。
题步云轩
作者：王庭珪
朝代：宋

身在飞烟裏，如登霄汉行。
云从脚下起，雷忽耳边鸣。
暮碧佳人远，春红晚照明。
能消几緉屐，当不负平生。
题洪觉范方丈
作者：王庭珪
朝代：宋

曲径通禅房，闢户得佳境。
适从阛阓至，顿觉耳根静。
古木含萧森，寒梢发光景。
墻围数竿竹，中藏大千境。
月从天上来，入林散清影。
炉焚薫佛香，盌注浮雪茗。
客散羣动息，兹焉发深省。
题王主簿逸老堂
作者：王庭珪
朝代：宋

人生异趣各有托，年少何如老人乐。
老来万事不挂眼，乐处勿忧儿辈觉。
疾雷破山吾不惊，亦赖天教闲处着。
两部池蛙当鼓吹，万迭云山作屏幕。
此时真似地行仙，拍酒何须万斛船。
不爱白日昇青天，不爱腰纒十万钱。
但爱百年三万六千日，日对芳樽聊自逸。
明日花开花更好，定知不向愁中老。
题画鲤鱼
作者：王庭珪
朝代：宋
体裁：七言绝句

谁把吴松江剪断，得此鲤鱼长尺半。会逢李白过江来，骑上青天游汗漫。
题禾山萧秀才卧云庵
作者：王庭珪
朝代：宋

江南山尽头，气状颇英淑。
禾山倚天开，苍翠满林麓。
扶舆磅礴起，横断湘江曲。
中有隐君子，结屋在深谷。
未放云出山，蟠云卧幽独。
暮檐青泼眼，远霭寒山竹。
景色嘉有余，幽人梦初熟。
起看柱础润，山前雨应足。
题秀光亭壁饯刘世臣刘仲美
作者：王庭珪
朝代：宋

飞雨洒檐角，车骑散岩隈。
临池张翠幕，众贤会高台。
坐中蟾宫客，再占北斗魁。
復有南巷阮，少年负英才。
两公俱博雅，胸臆天所开。
明春试殿陛，笔力翻风雷。
胪传姓名出，声闻落九垓。
今宵且尽醉，须覆掌中杯。
朝来得好语，仍闻小人灾。
请观卢溪老，谈笑消姦回。
见敌未尝动，坐令敌倾摧。
庸儿不量力，自倒非人推。
举此卜二友，否极终泰来。
题竹溪读书堂
作者：王庭珪
朝代：宋

竹外溪边沙石幽，欲招诗客赋临流。
万竿深锁藏书屋，百丈清潭遶橘州。
千里水烟渔唱晚，一堂风月暮云收。
何当挽取六君子，占此佳名作胜游。
题罗氏余庆堂
作者：王庭珪
朝代：宋

苍崖翠壁前人居，犹识当时屋上乌。
应念前人余泽在，飞阁突出青山隅。
山前老父相叫呼，为起里门高着栌。
葱葱瑞气已充闾，他日要容高盖车。
题罗畴老家明妃辞汉图
作者：王庭珪
朝代：宋

明妃辞汉出宫门，丰容靓饰朝至尊。
至尊左右皆动色，明妃欲语咽復吞。
三千蛾眉塞天阍，帝独不识王昭君。
顾影徘徊復良久，尚冀君王一回首。
当时自倚绝世姿，不将赂结毛延寿。
可怜朱网画香车，却来远嫁呼韩邪。
不如归州旧村女，三幅罗裙两髻了。
陌上花开大堤暖，细雨春风归缓缓。
宁从禁籞落胡沙，长路漫漫碧云断。
忽看汉月照毡裘，泪湿弹丝锦臂鞴。
龙眠会作无声句，写得当时一段愁。
题谭微仲一经堂
作者：王庭珪
朝代：宋

汉儒重道独专经，唐室初增博士名。
韦氏起家仍相国，稚圭能说亦公卿。
司空城旦污潢潦，古壁遗文粲日星。
异日诸郎拾青紫，传家何用满筲籝。
题郭秀才钓亭
作者：王庭珪
朝代：宋

野阔江寒一雁飞，碧芦花老鳜鱼肥。
遶栏绿水秋初凈，满棹白苹人未归。
醉任狂风掲茅屋，卧听残雪打蓑衣。
他年欲访沙头路，会自携竿扣竹扉。
题青桂亭
作者：王庭珪
朝代：宋

天上犀枝玉蘂秋，何年桂子落岩幽。
庭前忽生两好树，檐外突出双青虬。
九里香飘吹梦断，十分圆影暮云收。
他时合抱重来看，不是玄都观裏游。
高峰禅寺修殿疏偈
作者：王庭珪
朝代：宋
体裁：偈颂

绀殿倾颓几十秋，佛应不语阿难愁。诸方檀越宜兴念，共出把茅来盖头。
高峰禪寺修殿疏偈
作者：王庭珪
朝代：宋

紺殿傾頹幾十秋，佛應不語阿難愁。
諸方檀越宜興念，共出把茅來蓋頭。
魏彦成寄示桐川琅琊送行詩集奉次柳字韻一首系于卷末
作者：王庭珪
朝代：宋

少年班玉墀，美若靈和柳。
一麾出銀臺，風流亦不朽。
琅琊古名郡，屢移賢太守。
天子憂遠民，謂公極其厚。
林甫既當國，不便珉與玖。
何如訪醉翁，翁意不在酒。
魏彦成寄示桐川琅琊送行诗集奉次柳字韵一首系于卷末
作者：王庭珪
朝代：宋
体裁：古风

少年班玉墀，美若灵和柳。一麾出银台，风流亦不朽。琅琊古名郡，屡移贤太守。天子忧远民，谓公极其厚。林甫既当国，不便珉与玖。何如访醉翁，翁意不在酒。
魏彦成座上忽見擒至吉水賊奉呈彦成
作者：王庭珪
朝代：宋

城上啼烏曉欲狂，樓前爭看捷旗黄。
略驅部曲千餘騎，不折將軍半段槍。
樂土異時爲賊窟，太平今日有官方。
弱翁治行今如此，何待天邊下鳳凰。
魏彦成座上忽见擒至吉水贼奉呈彦成
作者：王庭珪
朝代：宋

城上啼乌晓欲狂，楼前争看捷旗黄。
略驱部曲千余骑，不折将军半段枪。
乐土异时为贼窟，太平今日有官方。
弱翁治行今如此，何待天边下凤凰。
鳳停館中秋
作者：王庭珪
朝代：宋

山高月未吐，吟上嶺頭看。
萬里雲霄靜，一天星斗寒。
蝦蟆出金背，玉兔動銀盤。
唯有南飛鵲，遶枝終不安。
鳳棲梧·蝶戀花
作者：王庭珪
朝代：宋

瓊海無邊銀浪卷。畫戟朱樓，縹緲雲間見。當日使君曾擁傳。海霞光裡時開宴。翠斝紅鱗吹酒面。莫謂今朝，人在天涯遠。綵鳳銜書應不晚。願公難老身長健。
鵲橋仙
作者：王庭珪
朝代：宋

雲靜天高，山明水闊。一年待箇中秋月。十分魄少一分圓，今宵已覺蟾光別。且盡金尊，遙瞻玉闕。更深江水沙如雪。來宵風雨不相關，重須買酒追佳節。
鹊桥仙·云静天高
作者：王庭珪
朝代：宋
体裁：词

云静天高，山明水阔。一年待个中秋月。十分魄少一分圆，今宵已觉蟾光别。且尽金尊，遥瞻玉阙。更深江水沙如雪。来宵风雨不相关，重须买酒追佳节。
麗人行
作者：王庭珪
朝代：宋

桃葉山前宮漏遲，宮人傍輦持花枝。
君王喜憑絳仙立，殿脚爭畫雙長眉。
欲把琵琶彈出塞，結綺臨春時事改。
井邊忽見張麗華，忍聽後庭歌一再。
齊雲閣
作者：王庭珪
朝代：宋

縹緲虚無裏，嵯峨碧繞穹。
雲從斷山起，樓在半天中。
暮碧千峰雨，凉生四面風。
更臨風雨上，待看出豐隆。
齐云阁
作者：王庭珪
朝代：宋

缥缈虚无裏，嵯峨碧绕穹。
云从断山起，楼在半天中。
暮碧千峰雨，凉生四面风。
更临风雨上，待看出丰隆。
三衢紀所聞
作者：王柏
朝代：宋

青幙紅裾忠懿孫，如今流落不堪聽。
丹書鐵券山河誓，却與春閨贖濫刑。
三衢纪所闻
作者：王柏
朝代：宋

青幕红裾忠懿孙，如今流落不堪听。丹书铁券山河誓，却与春闺赎滥刑。
三衢纪所闻
作者：王柏
朝代：宋

青幙红裾忠懿孙，如今流落不堪听。
丹书铁券山河誓，却与春闺赎滥刑。
三閭大夫贊
作者：王柏
朝代：宋

愛國憂民感慨深，沅湘浩浩魄沈沈。
懷沙哀郢成何事，日月爭光只此心。
三闾大夫赞
作者：王柏
朝代：宋
体裁：七言绝句

爱国忧民感慨深，沅湘浩浩魄沈沈。怀沙哀郢成何事，日月争光只此心。
中秋
作者：王柏
朝代：宋
体裁：七言绝句

中秋天气似重阳，幸有庭前桂子香。书册根边无一事，任他风雨送凄凉。
中秋
作者：王柏
朝代：宋

中秋天氣似重陽，幸有庭前桂子香。
書冊根邊無一事，任他風雨送淒涼。
举业有感
作者：王柏
朝代：宋

后世求才术太疎，三年三日判荣枯。消磨岁月莫知老，奔走英雄不觉愚。与死为邻犹未已，虽生在世却如无。圣门反在揶揄内，何敢忠言请改图。
举业有感
作者：王柏
朝代：宋

后世求才术太疏，三年三日判荣枯。消磨岁月莫知老，奔走英雄不觉愚。与死为邻犹未已，虽生在世却如无。圣门反在揶揄内，何敢忠言请改图。
乌伤行
作者：王柏
朝代：宋

惟皇降衷于下民，暴秦莫殄心之仁。
孝哉颜氏一有感，毕逋衔土成丘茔。
彼亦莫知其所以，自甘血觜含余辛。
志壹动气气动志，凤仪麟出理亦均。
环百里地画疆井，千有余载蒙嘉名。
绣衣使者迂六辔，下马肃拜心凌兢。
大书瑰辞镇松柏，便有山鬼呵崖阴。
明刑弼教期无刑，何如先使教化明。
流传墨本到此屋，有人心者俱作兴。
但愿人人常此心，安得作乱干章程。
乌伤行
作者：王柏
朝代：宋

惟皇降衷于下民，暴秦莫殄心之仁。孝哉颜氏一有感，毕逋衔土成丘茔。彼亦莫知其所以，自甘血觜含馀辛。志壹动气气动志，凤仪麟出理亦均。环百里地画疆井，千有馀载蒙嘉名。绣衣使者迂六辔，下马肃拜心凌兢。大书瑰辞镇松柏，便有山鬼呵崖阴。明刑弼教期无刑，何如先使教化明。流传墨本到此屋，有人心者俱作兴。但愿人人常此心，安得作乱干章程。
书补之梅
作者：王柏
朝代：宋

玉质敷腴宫样妆，风流终媿水云乡。
一邨飞落人间世，添却逃禅百倍香。
书补之梅
作者：王柏
朝代：宋

玉质敷腴宫样妆，风流终愧水云乡。一村飞落人间世，添却逃禅百倍香。
书隐和韵谢再答之
作者：王柏
朝代：宋

我已百念灰，只有敬贤念。事之云乎哉，敢分席半片。不思笙鹤随，犹望衣钵禅。举杯邀杖履，同问春深浅。徘徊梅月下，不嗔蘋藻荐。公诗太过情，置我冰而炭。年来从心游，琴瑟幸非远。一谦生万和，一默屈大辨。今日知公心，它日识公面。朝夕愿趋隅，稽首侍香案。
书隠和韵谢再答之
作者：王柏
朝代：宋

我已百念灰，只有敬贤念。
事之云乎哉，敢分席半片。
不思笙鹤随，犹望衣钵禅。
举杯邀杖履，同问春深浅。
徘徊梅月下，不嗔苹藻荐。
公诗太过情，置我冰而炭。
年来从心游，琴瑟幸非远。
一谦生万和，一默屈大辨。
今日知公心，它日识公面。
朝夕愿趋隅，稽首侍香案。
代壽忠王
作者：王柏
朝代：宋

天眷中興業，丁年拱慶基。
皇圖開一子，寶曆出三奇。
象奏前星瑞，光依太極儀。
一巵眉壽祝，敬和益公詩。
代寿忠王
作者：王柏
朝代：宋
体裁：五言律诗

天眷中兴业，丁年拱庆基。皇图开一子，宝历出三奇。象奏前星瑞，光依太极仪。一卮眉寿祝，敬和益公诗。
代寿忠王
作者：王柏
朝代：宋

天眷中兴业，丁年拱庆基。
皇图开一子，宝历出三奇。
象奏前星瑞，光依太极仪。
一巵眉寿祝，敬和益公诗。
代挽王潜斋
作者：王柏
朝代：宋

自立西山雪，声名四十年。清思奎画重，忠简物情怜。廊庙风云断，园林岁月迁。潜斋元不死，有子续遗编。先世论交早，名公不忍忘。共期霖雨施，忽掩斗枢光。北墅风烟惨，南山草木香。片云开白日，恤典耀龙㡛。
代挽王潜斋
作者：王柏
朝代：宋

自立西山雪，声名四十年。清思奎画重，忠重物情怜。廊庙风云断，园林岁月迁。潜斋元不死，有子续遗编。
代挽王潜斋·其一
作者：王柏
朝代：宋
体裁：五言律诗

自立西山雪，声名四十年。清思奎画重，忠简物情怜。廊庙风云断，园林岁月迁。潜斋元不死，有子续遗编。
代挽王潜斋·其二
作者：王柏
朝代：宋
体裁：五言律诗

先世论交早，名公不忍忘。共期霖雨施，忽掩斗枢光。北墅风烟惨，南山草木香。片云开白日，恤典耀龙㡛。
代挽王潜齋·其一
作者：王柏
朝代：宋

自立西山雪，聲名四十年。
清思奎畫重，忠簡物情憐。
廊廟風雲斷，園林歲月遷。
潜齋元不死，有子續遺編。
代挽王潜齋·其二
作者：王柏
朝代：宋

先世論交早，名公不忍忘。
共期霖雨施，忽掩斗樞光。
北墅風煙慘，南山草木香。
片雲開白日，卹典耀龍㡛。
仲夏游赤松有感
作者：王柏
朝代：宋

堆堆书册略抽头，决意兹行不暇筹。雨观风台淩绝景，云峦雪瀑壮清游。二皇群石应难觅，南涧双羊已莫求。访我旧题无复有，姓名方愧倚人留。
仲夏游赤松有感
作者：王柏
朝代：宋

堆堆书册畧抽头，决意兹行不暇筹。
雨观风台凌绝景，云峦雪瀑壮清游。
二皇羣石应难觅，南涧双羊已莫求。
访我旧题无復有，姓名方媿倚人留。
仲夏游赤松有感
作者：王柏
朝代：宋

堆堆書冊畧抽頭，决意茲行不暇籌。
雨觀風臺淩絕景，雲巒雪瀑壯清游。
二皇羣石應難覓，南澗雙羊已莫求。
訪我舊題無復有，姓名方媿倚人留。
伯兄新楼十首
作者：王柏
朝代：宋

敛墙缩地保邻欢，巧作规模不见悭。初转层梯心似隘，一开窗了便宽闲。不嫌陋巷据坡头，旋斸烟莱著小楼。面面有山殊不恶，倚阑销尽半生愁。东山护晓日葱昽，一簇楼台紫翠中。鸳瓦露漙鳞甲动，参差翚影挂斜红。野色晴晖展画屏，绿槐古樾两娉婷。却嫌一带无情竹，只放金华半段青。投西眼力拓天宽，收得烟林透入关。双鹜断霞飞不尽，九峰斜抹有无间。林间塔影郁苍苍，向晚风传供佛香。灯焰万龛时炯炯，恍然文笔吐光芒。未说楼居即是仙，自然高处隔尘寰。谁家双鹤鸣清晓，声在东边竹树间。月满阑干风满衿，浪因景物动清吟。钟惊老鹤翻金刹，角引栖鸦投暮林。楼头小圃径斜通，种竹休教势倚空。好是故庐犹在眼，未应脩筱障西风。七弦之外数联诗，袅袅炉烟酒半卮。岂独对床堪听雨，不如话到月斜时。
伯兄新楼十首·其一
作者：王柏
朝代：宋
体裁：七言绝句

敛墙缩地保邻欢，巧作规模不见悭。初转层梯心似隘，一开窗了便宽闲。
伯兄新楼十首·其一〇
作者：王柏
朝代：宋

七絃之外数联诗，袅袅炉烟酒半巵。
岂独对床堪听雨，不如话到月斜时。
伯兄新楼十首·其七
作者：王柏
朝代：宋
体裁：七言绝句

未说楼居即是仙，自然高处隔尘寰。谁家双鹤鸣清晓，声在东边竹树间。
伯兄新楼十首·其三
作者：王柏
朝代：宋
体裁：七言绝句

东山护晓日葱昽，一簇楼台紫翠中。鸳瓦露漙鳞甲动，参差翚影挂斜红。
伯兄新楼十首·其九
作者：王柏
朝代：宋

楼头小圃径斜通，种竹休教势倚空。
好是故庐犹在眼，未应修篠障西风。
伯兄新楼十首·其九
作者：王柏
朝代：宋

楼头小圃径斜通，种竹休教势倚空。好是故庐犹在眼，未应脩筱障西风。
伯兄新楼十首·其二
作者：王柏
朝代：宋

不嫌陋巷据坡头，旋斸烟莱着小楼。
面面有山殊不恶，倚阑销尽半生愁。
伯兄新楼十首·其二
作者：王柏
朝代：宋

不嫌陋巷据坡头，旋斸烟莱著小楼。面面有山殊不恶，倚阑销尽半生愁。
伯兄新楼十首·其五
作者：王柏
朝代：宋
体裁：七言绝句

投西眼力拓天宽，收得烟林透入关。双鹜断霞飞不尽，九峰斜抹有无间。
伯兄新楼十首·其八
作者：王柏
朝代：宋

月满阑干风满衿，浪因景物动清吟。钟惊老鹤翻金刹，角引栖鸦投暮林。
伯兄新楼十首·其八
作者：王柏
朝代：宋

月满阑干风满衿，浪因景物动清吟。
钟惊老鹤翻金剎，角引栖鸦投暮林。
伯兄新楼十首·其六
作者：王柏
朝代：宋

林间塔影郁苍苍，向晚风传供佛香。灯焰万龛时炯炯，恍然文笔吐光芒。
伯兄新楼十首·其六
作者：王柏
朝代：宋

林间塔影鬰苍苍，向晚风传供佛香。
灯焰万龛时炯炯，恍然文笔吐光芒。
伯兄新楼十首·其十
作者：王柏
朝代：宋

七弦之外数联诗，袅袅炉烟酒半卮。岂独对床堪听雨，不如话到月斜时。
伯兄新楼十首·其四
作者：王柏
朝代：宋
体裁：七言绝句

野色晴晖展画屏，绿槐古樾两娉婷。却嫌一带无情竹，只放金华半段青。
伯兄新樓十首·其一
作者：王柏
朝代：宋

歛牆縮地保鄰歡，巧作規模不見慳。
初轉層梯心似隘，一開窗了便寬閑。
伯兄新樓十首·其一〇
作者：王柏
朝代：宋

七絃之外數聯詩，裊裊爐煙酒半巵。
豈獨對牀堪聽雨，不如話到月斜時。
伯兄新樓十首·其七
作者：王柏
朝代：宋

未說樓居即是仙，自然高處隔塵寰。
誰家雙鶴鳴清曉，聲在東邊竹樹間。
伯兄新樓十首·其三
作者：王柏
朝代：宋

東山護曉日葱曨，一簇樓臺紫翠中。
鴛瓦露漙鱗甲動，參差翬影掛斜紅。
伯兄新樓十首·其九
作者：王柏
朝代：宋

樓頭小圃徑斜通，種竹休教勢倚空。
好是故廬猶在眼，未應脩篠障西風。
伯兄新樓十首·其二
作者：王柏
朝代：宋

不嫌陋巷據坡頭，旋斸煙萊著小樓。
面面有山殊不惡，倚闌銷盡半生愁。
伯兄新樓十首·其五
作者：王柏
朝代：宋

投西眼力拓天寬，收得煙林透入關。
雙鶩斷霞飛不盡，九峰斜抹有無間。
伯兄新樓十首·其八
作者：王柏
朝代：宋

月滿闌干風滿衿，浪因景物動清吟。
鐘驚老鶴翻金剎，角引棲鴉投暮林。
伯兄新樓十首·其六
作者：王柏
朝代：宋

林間塔影鬰蒼蒼，向晚風傳供佛香。
燈焰萬龕時炯炯，恍然文筆吐光芒。
伯兄新樓十首·其四
作者：王柏
朝代：宋

野色晴暉展畫屏，綠槐古樾兩娉婷。
却嫌一带無情竹，只放金華半段青。
何无适同宿山中次韵
作者：王柏
朝代：宋
体裁：七言律诗

虎踞龙蟠释子宫，药香时出小桥东。人眠依约三更后，月在清明一气中。千古心期应共远，半生怀抱此时融。清泉白日分明记，出处他年未必同。
何無適同宿山中次韻
作者：王柏
朝代：宋

虎踞龍蟠釋子宮，藥香時出小橋東。
人眠依約三更後，月在清明一氣中。
千古心期應共遠，半生懷抱此時融。
清泉白日分明記，出處他年未必同。
侍伯兄宿履庵即事呈本老
作者：王柏
朝代：宋

朔風蕭騷霜正濃，追隨雁影來城東。
樓閣寶門八字啟，一超徑入青蓮宮。
老師槌拂活潑潑，臨機一喝開盲聾。
舌根拖地無死句，何曾一字粘虛空。
管带忘懷聞妙義，豁然暗與吾道通。
諸方善人忽聚散，黄昏方打齋時鐘。
明極堂前吞箇棗，畫灰爐畔捉條龍。
須臾八萬四千偈，盡在蒲團默坐中。
侍伯兄宿履庵即事呈本老
作者：王柏
朝代：宋

朔风萧骚霜正浓，追随雁影来城东。楼阁宝门八字启，一超径入青莲宫。老师槌拂活泼泼，临机一喝开盲聋。舌根拖地无死句，何曾一字粘虚空。管带忘怀闻妙义，豁然暗与吾道通。诸方善人忽聚散，黄昏方打斋时钟。明极堂前吞个枣，画灰炉畔捉条龙。须臾八万四千偈，尽在蒲团默坐中。
侍伯兄宿履庵即事呈本老
作者：王柏
朝代：宋

朔风萧骚霜正浓，追随雁影来城东。
楼阁宝门八字启，一超径入青莲宫。
老师槌拂活泼泼，临机一喝开盲聋。
舌根拖地无死句，何曾一字粘虚空。
管带忘怀闻妙义，豁然暗与吾道通。
诸方善人忽聚散，黄昏方打斋时钟。
明极堂前吞箇枣，画灰炉畔捉条龙。
须臾八万四千偈，尽在蒲团默坐中。
催雨
作者：王柏
朝代：宋

人世如居甑，驕陽不可鉏。
未聞芻作狗，安得夢維魚。
賦歛民生槁，干戈國計虛。
安危關一飽，雨意莫躊躇。
催雨
作者：王柏
朝代：宋

人世如居甑，骄阳不可鉏。未闻刍作狗，安得梦维鱼。赋敛民生槁，干戈国计虚。安危关一饱，雨意莫踌躇。
催雨
作者：王柏
朝代：宋

人世如居甑，骄阳不可锄。未闻刍作狗，安得梦维鱼。赋敛民生槁，干戈国计虚。安危关一饱，雨意莫踌躇。
元夕后即事
作者：王柏
朝代：宋

夜来风色作清寒，灯火残时人意阑。归路月华犹皎皎，今朝雪影乱漫漫。比他柳絮真无赖，捐尽梅花不忍看。独坐不知时节变，一襟和气有余欢。
元夕后即事
作者：王柏
朝代：宋

夜来风色作清寒，灯火残时人意阑。归路月华犹皎皎，今朝雪影乱漫漫。比他柳絮真无赖，损尽梅花不忍看。独坐不知时节变，一襟和气有馀欢。
元夕后即事
作者：王柏
朝代：宋

夜来风色作清寒，灯火残时人意阑。
归路月华犹皎皎，今朝雪影乱漫漫。
比他柳絮真无頼，损尽梅花不忍看。
独坐不知时节变，一襟和气有余欢。
元夕後即事
作者：王柏
朝代：宋

夜來風色作清寒，燈火殘時人意闌。
歸路月華猶皎皎，今朝雪影亂漫漫。
比他柳絮真無頼，損盡梅花不忍看。
獨坐不知時節變，一襟和氣有餘歡。
元夕独坐
作者：王柏
朝代：宋
体裁：七言绝句

颇闻灯火闹荧荧，何似书窗一点青。尚喜今年民意乐，一般箫鼓两般听。
元夕獨坐
作者：王柏
朝代：宋

頗聞燈火閙熒熒，何似書窗一點青。
尚喜今年民意樂，一般簫鼓兩般聽。
元正
作者：王柏
朝代：宋

开正又展一年期，霞脸醺醺酒半卮。独坐晴窗无一事，呼童和墨写梅诗。吟诗犹是少年情，要复当初赤子心。心出入时何以御，手持一卷敬斋箴。
元正·其一
作者：王柏
朝代：宋

开正又展一年期，霞脸醺醺酒半卮。独坐晴窗无一事，呼童和墨写梅诗。
元正·其一
作者：王柏
朝代：宋

开正又展一年期，霞脸醺醺酒半巵。
独坐晴窗无一事，呼童和墨写梅诗。
元正·其一
作者：王柏
朝代：宋

開正又展一年期，霞臉醺醺酒半巵。
獨坐晴窗無一事，呼童和墨寫梅詩。
元正·其二
作者：王柏
朝代：宋

吟詩猶是少年情，要復當初赤子心。
心出入時何以御，手持一卷敬齋箴。
元正·其二
作者：王柏
朝代：宋

吟诗犹是少年情，要复当初赤子心。心出入时何以御，手持一卷敬斋箴。
元正·其二
作者：王柏
朝代：宋

吟诗犹是少年情，要復当初赤子心。
心出入时何以御，手持一卷敬斋箴。
八咏新楼
作者：王柏
朝代：宋
体裁：七言律诗

翚飞高插女星光，可是溪山属沈郎。眼力拓开千里远，楼身抬起一寻强。争观王谢新题壮，不数齐梁旧事荒。谁识倚阑真乐处，清风明月浪篇章。
八詠新樓
作者：王柏
朝代：宋

翬飛高插女星光，可是溪山屬沈郎。
眼力拓開千里遠，樓身擡起一尋强。
爭觀王謝新題壯，不數齊梁舊事荒。
誰識倚闌真樂處，清風明月浪篇章。
兰
作者：王柏
朝代：宋

早受樵人贡，春兰访旧盟。谢庭夸瑞物，楚泽撷芳名。苍玉圭影，紫檀含露英。奚奴培护巧，苔藓绿菁菁。
兰
作者：王柏
朝代：宋

早受樵人贡，春兰访旧盟。
谢庭夸瑞物，楚泽撷芳名。
苍玉裁圭影，紫檀含露英。
奚奴培护巧，苔藓绿菁菁。
兰
作者：王柏
朝代：宋

早受樵人贡，春兰访旧盟。谢庭誇瑞物，楚泽撷芳名。苍玉裁圭影，紫檀含露英。奚奴培护巧，苔藓绿菁菁。
兰亭记
作者：王柏
朝代：宋
体裁：七言绝句

风流盛集数兰亭，刻石纷纷岂有真。嗟老感时何足慕，千年谁记浴沂人。
再和适庄韵
作者：王柏
朝代：宋

客从东方来，喜甚屐折齿。
鼎烹石乳精，谈笑秋月裏。
中有八十翁，宴坐维摩椅。
遁泽瑚琏器，玉瓒间罍洗。
立斋持修绠，汲汲古井水。
参也鲁依然，商声从曳屣。
翘首诸俊游，霹雳烧蛇尾。
双鸾辉九苞，翩翩夺栖枳。
桐阳有卧龙，共蹋风云起。
翁当沽美酒，炰鼈脍锦鲤。
再和适庄韵
作者：王柏
朝代：宋

客从东方来，喜甚屐折齿。鼎烹石乳精，谈笑秋月里。中有八十翁，宴坐维摩椅。遁泽瑚琏器，玉瓒间罍洗。立斋持修绠，汲汲古井水。参也鲁依然，商声从曳屣。翘首诸俊游，霹雳烧蛇尾。双鸾辉九苞，翩翩夺栖枳。桐阳有卧龙，共蹋风云起。翁当沽美酒，炰鳌脍锦鲤。
再和适庄韵
作者：王柏
朝代：宋

客从东方来，喜甚屐折齿。鼎烹石乳精，谈笑秋月里。中有八十翁，宴坐维摩椅。遁泽瑚琏器，玉瓒间罍洗。立斋持修绠，汲汲古井水。参也鲁依然，商声从曳屣。翘首诸俊游，霹雳烧蛇尾。双鸾辉九苞，翩翩夺栖枳。桐阳有卧龙，共蹋风云起。翁当沽美酒，炰鳖脍锦鲤。
再和適莊韻
作者：王柏
朝代：宋

客從東方來，喜甚屐折齒。
鼎烹石乳精，談笑秋月裏。
中有八十翁，宴坐維摩椅。
遁澤瑚璉器，玉瓚間罍洗。
立齋持修綆，汲汲古井水。
參也魯依然，商聲從曳屣。
翹首諸俊游，霹靂燒蛇尾。
雙鸞輝九苞，翩翩奪棲枳。
桐陽有卧龍，共蹋風雲起。
翁當沽美酒，炰鼈膾錦鯉。
再咏番易方节士
作者：王柏
朝代：宋

博物君子识览精，包罗错综能成文。夫何吴兴载庆豫，慨然谱竹拟诸形。非草非木言甚決，品类繁夥难尽说。九江五岭多逸遗，维此方君更无别。隐彩韬名志行坚，万里临邛族最寒。文饶携来甘露寺，声价压倒万琅玕。眼节须牙如积累，四面楚歌对出莫与比。不有芝田纪录详，后世莫知深可耻。我闻此说亦相仍，未尝亲得见觚稜。江东使者返行部，招徠节士番中分。个个折旋皆中矩，什什来归敬岩所。有匪良朋保岁寒，凛然如对齐充父。后山居士知其然，心事曾将诗句传。老来不复人间事，寄语山翁莫削圆。
再咏番昜方節士
作者：王柏
朝代：宋

博物君子識鑒精，包羅錯綜能成文。
夫何吳興戴慶豫，慨然譜竹擬諸形。
非草非木言甚決，品類繁夥難盡說。
九江五嶺多逸遺，維此方君更無別。
隠彩韜名志行堅，萬里臨邛族最寒。
文饒携來甘露寺，聲價壓倒萬琅玕。
眼節鬚牙如積累，四面對出莫與比。
不有芝田紀錄詳，後世莫知深可恥。
我聞此說亦相仍，未嘗親得見觚稜。
江東使者返行部，招徠節士番中分。
个个折旋皆中矩，什什來歸敬岩所。
有匪良朋保歲寒，凜然如對齊充父。
后山居士知其然，心事曾將詩句傳。
老來不復人間事，寄語山翁莫削圓。
再咏番昜方节士
作者：王柏
朝代：宋

博物君子识鉴精，包罗错综能成文。
夫何吴兴戴庆豫，慨然谱竹拟诸形。
非草非木言甚决，品类繁伙难尽说。
九江五岭多逸遗，维此方君更无别。
隠彩韬名志行坚，万里临邛族最寒。
文饶携来甘露寺，声价压倒万琅玕。
眼节鬚牙如积累，四面对出莫与比。
不有芝田纪录详，后世莫知深可耻。
我闻此说亦相仍，未尝亲得见觚棱。
江东使者返行部，招徕节士番中分。
个个折旋皆中矩，什什来归敬岩所。
有匪良朋保岁寒，凛然如对齐充父。
后山居士知其然，心事曾将诗句传。
老来不復人间事，寄语山翁莫削圆。
再咏番昜方节士
作者：王柏
朝代：宋

博物君子识鉴精，包罗错综能成文。夫何吴兴戴庆豫，慨然谱竹拟诸形。非草非木言甚决，品类繁夥难尽说。九江五岭多逸遗，维此方君更无别。隐彩韬名志行坚，万里临邛族最寒。文饶携来甘露寺，声价压倒万琅玕。眼节须牙如积累，四面对出莫与比。不有芝田纪录详，后世莫知深可耻。我闻此说亦相仍，未尝亲得见觚棱。江东使者返行部，招徕节士番中分。个个折旋皆中矩，什什来归敬岩所。有匪良朋保岁寒，凛然如对齐充父。后山居士知其然，心事曾将诗句传。老来不复人间事，寄语山翁莫削圆。
再次前韵
作者：王柏
朝代：宋

一簇楼台表郡城，月于此处最光明。山摇玉彩东南上，水决金波西北倾。老木修容宾画栋，女墙严陈护丹楹。西风屈指何时到，来庆黄云万亩横。月指山间颇不平，何须江上有风清。用之不竭词虽侈，却道平分意未宏。严子五言终耐久，隐侯千载已寒盟。肯于明月相料理，定有清风不世情。
再次前韵
作者：王柏
朝代：宋

一簇楼台表郡城，月於此处最光明。山摇玉彩东南上，水决金波西北倾。老木修容宝画栋，女墙严陈护丹楹。西风屈指何时到，来庆黄云万亩横。
再次前韵·其一
作者：王柏
朝代：宋
体裁：七言律诗

一簇楼台表郡城，月于此处最光明。山摇玉彩东南上，水决金波西北倾。老木修容宾画栋，女墙严陈护丹楹。西风屈指何时到，来庆黄云万亩横。
再次前韵·其二
作者：王柏
朝代：宋

月指山间颇不平，何须江上有风清。用之不竭词虽侈，却道平分意未宏。严子五言终耐久，隐侯千载已寒盟。肯于明月相料理，定有清风不世情。
再次前韵·其二
作者：王柏
朝代：宋

月指山间颇不平，何须江上有风清。
用之不竭词虽侈，却道平分意未宏。
严子五言终耐久，隠侯千载已寒盟。
肯于明月相料理，定有清风不世情。
再次前韻·其一
作者：王柏
朝代：宋

一簇樓臺表郡城，月於此處最光明。
山摇玉彩東南上，水决金波西北傾。
老木修容賓畫棟，女牆嚴陳護丹楹。
西風屈指何時到，來慶黄雲萬畝橫。
再次前韻·其二
作者：王柏
朝代：宋

月指山間頗不平，何須江上有風清。
用之不竭詞雖侈，却道平分意未宏。
嚴子五言終耐久，隠侯千載已寒盟。
肯於明月相料理，定有清風不世情。
冬至和适庄即事韵
作者：王柏
朝代：宋
体裁：五言律诗

跛躄废人事，来投大士家。清谈半窗月，澹坐一杯茶。燕豆来霜果，鸲瓶浸腊花。葭浮才一日，芳思已无涯。
冬至和适庄即事韵
作者：王柏
朝代：宋

跛躄废人事，来投大士家。
清谈半窗月，澹坐一杯茶。
燕豆来霜果，鸲瓶浸腊花。
葭浮纔一日，芳思已无涯。
冬至和適莊即事韻
作者：王柏
朝代：宋

跛躄廢人事，來投大士家。
清談半窗月，澹坐一杯茶。
燕豆來霜果，鴝瓶浸臘花。
葭浮纔一日，芳思已無涯。
冽井
作者：王柏
朝代：宋

冽彼井泉，莲华斯名。有美一人，于焉载沈。夫也不二，昊天曰明。父之我爱，曷慰我心。冽彼井泉，莲华其号。有美一人，于焉是蹈。琴瑟既合，载言载笑。父母不允，中心悼悼。有冽彼泉，弦歌之东。所谓伊人，宛在其中。我心既得，皇恤我躬。匪一死之，义之从容。有冽彼泉，在弦歌内。所谓伊人，之死靡悔。人孰不死，我无昧昧。是心之存，炯千万载。
冽井
作者：王柏
朝代：宋
体裁：四言诗

冽彼井泉，莲华斯名。有美一人，于焉载沈。夫也不二，昊天曰明。父之我爱，曷慰我心。（一章）冽彼井泉，莲华其号。有美一人，于焉是蹈。琴瑟既合，载言载笑。父母不允，中心悼悼。（二章）有冽彼泉，弦歌之东。所谓伊人，宛在其中。我心既得，皇恤我躬。匪一死之，义之从容。（三章）有冽彼泉，在弦歌内。所谓伊人，之死靡悔。人孰不死，我无昧昧。是心之存，炯千万载。（四章）
冽井·其一
作者：王柏
朝代：宋

冽彼井泉，莲华斯名。
有美一人，于焉载沈。
夫也不二，昊天曰明。
父之我爱，曷慰我心。
冽井·其一
作者：王柏
朝代：宋

冽彼井泉，蓮華斯名。
有美一人，於焉載沈。
夫也不二，昊天曰明。
父之我愛，曷慰我心。
冽井·其三
作者：王柏
朝代：宋

有冽彼泉，弦歌之东。所谓伊人，宛在其中。我心既得，皇恤我躬。匪一死之，义之从容。
冽井·其三
作者：王柏
朝代：宋

有冽彼泉，弦歌之東。
所謂伊人，宛在其中。
我心既得，皇恤我躬。
匪一死之，義之從容。
冽井·其二
作者：王柏
朝代：宋

冽彼井泉，莲华其号。
有美一人，于焉是蹈。
琴瑟既合，载言载笑。
父母不允，中心悼悼。
冽井·其二
作者：王柏
朝代：宋

冽彼井泉，蓮華其號。
有美一人，於焉是蹈。
琴瑟既合，載言載笑。
父母不允，中心悼悼。
冽井·其四
作者：王柏
朝代：宋

有冽彼泉，在弦歌內。
所謂伊人，之死靡悔。
人孰不死，我無昧昧。
是心之存，炯千萬載。
冽井·其四
作者：王柏
朝代：宋

有冽彼泉，在弦歌内。
所谓伊人，之死靡悔。
人孰不死，我无昧昧。
是心之存，炯千万载。
南省有感
作者：王柏
朝代：宋

魁文不过欲趋新，从此相疎有几人。个里未知全是命，平时无用苦劳神。后先难必三年事，得失同归万古尘。堪笑近来狂士计，求荣就辱坟迷津。
南省有感
作者：王柏
朝代：宋

魁文不过欲趋新，从此相疎有几人。
箇裏未知全是命，平时无用苦劳神。
后先难必三年事，得失同归万古尘。
堪笑近来狂士计，求荣就辱太迷津。
南省有感
作者：王柏
朝代：宋

魁文不过欲趋新，从此相疏有几人。个里未知全是命，平时无用苦劳神。后先难必三年事，得失同归万古尘。堪笑近来狂士计，求荣就辱太迷津。
南省有感
作者：王柏
朝代：宋

魁文不過欲趨新，從此相疎有幾人。
箇裏未知全是命，平時無用苦勞神。
後先難必三年事，得失同歸萬古塵。
堪笑近來狂士計，求榮就辱太迷津。
古梅行
作者：王柏
朝代：宋

苍龙蛰大泽，浩莫知岁华。
不肯作霖雨，偃蹇眠烟霞。
玉皇欲强起，六丁下谽谺。
紫蛇掣金电，霹雳转香车。
振鬣欲腾奋，夭矫势攫拏。
神通学蝉蜕，僵作老树丫。
大枝露鳞爪，雨蚀成眢污。
小枝半朽折，苔藓封楂牙。
生意未甘寂，时着三五花。
花少香气壮，积雪应难遮。
牧竖恶皴皵，梓匠嗔虬斜。
日月自今古，独免斤斧加。
可谓遁世巧，全真傲幽遐。
岂知好事者，僻性寻枯髽。
丛薄一见面，倚杖生惊嗟。
携鉏劚明月，移入莲宇夸。
诗翁争着句，诗价方喧譁。
老我有深意，默默不汝嘉。
戒汝更藏拙，慎勿抽新芽。
寒崖枯木上，何用开冰葩。
古樵当厌汝，乞与山人家。
我即乘之上河汉，千载不数张骞槎。
古梅行
作者：王柏
朝代：宋

苍龙蛰大泽，浩莫知岁华。不肯作霖雨，偃蹇眠烟霞。玉皇欲强起，六丁下谽谺。紫蛇掣金电，霹雳转香车。振鬣欲腾奋，夭矫势攫拿。神通学蝉蜕，僵作老树丫。大枝露鳞爪，雨蚀成眢汙。小枝半朽折，苔藓封楂牙。生意未甘寂，时着三五花。花少香气壮，积雪应难遮。牧竖恶皴皵，梓匠嗔虬斜。日月自含古，独免斤斧加。可谓遁世巧，全真傲幽遐。岂知好事者，僻性寻枯髽。丛薄一见面，倚杖生惊嗟。携鉏劚明月，移入莲宇夸。诗翁争着句，诗价方喧哗。老我有深意，默默不汝嘉。戒汝更藏拙，慎勿抽新芽。寒崖枯木上，何用开冰葩。古樵当厌汝，乞与山人家。我即乘之上河汉，千载不数张骞槎。
古梅行
作者：王柏
朝代：宋

苍龙蛰大泽，浩莫知岁华。不肯作霖雨，偃蹇眠烟霞。玉皇欲强起，六丁下谽谺。紫蛇掣金电，霹雳转香车。振鬣欲腾奋，夭矫势攫拿。神通学蝉蜕，僵作老树丫。大枝露鳞爪，雨蚀成眢污。小枝半朽折，苔藓封楂牙。生意未甘寂，时著三五花。花少香气壮，积雪应难遮。牧竖恶皴皵，梓匠嗔虬斜。日月自今古，独免斤斧加。可谓遁世巧，全真傲幽遐。岂知好事者，僻性寻枯髽。丛薄一见面，倚杖生惊嗟。携锄斸明月，移入莲宇誇。诗翁争著句，诗价方喧哗。老我有深意，默默不汝嘉。戒汝更藏拙，慎勿抽新芽。寒崖枯木上，何用开冰葩。古樵当厌汝，乞与山人家。我即乘之上河汉，千载不数张骞槎。
古梅行
作者：王柏
朝代：宋

蒼龍蟄大澤，浩莫知歲華。
不肯作霖雨，偃蹇眠烟霞。
玉皇欲强起，六丁下谽谺。
紫蛇掣金電，霹靂轉香車。
振鬣欲騰奮，夭矯勢攫拏。
神通學蟬蛻，僵作老樹丫。
大枝露鱗爪，雨蝕成眢汙。
小枝半朽折，苔蘚封楂牙。
生意未甘寂，時著三五花。
花少香氣壯，積雪應難遮。
牧豎惡皴皵，梓匠嗔虬斜。
日月自今古，獨免斤斧加。
可謂遁世巧，全真傲幽遐。
豈知好事者，僻性尋枯髽。
叢薄一見面，倚杖生驚嗟。
携鉏劚明月，移入蓮宇誇。
詩翁爭著句，詩價方喧譁。
老我有深意，默默不汝嘉。
戒汝更藏拙，慎勿抽新芽。
寒崖枯木上，何用開冰葩。
古樵當厭汝，乞與山人家。
我即乘之上河漢，千載不數張騫槎。
台山周咏道别五年因诗寄借韵以谢二首
作者：王柏
朝代：宋

解后松斋日，曾知学共程。心期千古远，世味一毛轻。孰谓暌离久，犹垂故旧情。何时风月夜，得共插文盟。中处乾坤大，同时总弟兄。行藏虽有间，道谊岂无情。欲向忙中定，先须静处精。光阴如电走，慎勿骛虚名。
台山周咏道别五年因诗寄借韵以谢二首·其一
作者：王柏
朝代：宋
体裁：五言律诗

解后松斋日，曾知学共程。心期千古远，世味一毛轻。孰谓暌离久，犹垂故旧情。何时风月夜，得共插文盟。
台山周咏道别五年因诗寄借韵以谢二首·其二
作者：王柏
朝代：宋

中处乾坤大，同时总弟兄。行藏虽有间，道谊岂无情。欲向忙中定，先须静处精。光阴如电走，慎勿骛虚名。
台山周咏道别五年因诗寄借韵以谢二首·其二
作者：王柏
朝代：宋

中处干坤大，同时总弟兄。
行藏虽有间，道谊岂无情。
欲向忙中定，先须静处精。
光阴如电走，慎勿骛虚名。
台山周詠道別五年因詩寄借韻以謝二首·其一
作者：王柏
朝代：宋

解后松齋日，曾知學共程。
心期千古遠，世味一毛輕。
孰謂暌離久，猶垂故舊情。
何時風月夜，得共插文盟。
台山周詠道別五年因詩寄借韻以謝二首·其二
作者：王柏
朝代：宋

中處乾坤大，同時總弟兄。
行藏雖有間，道誼豈無情。
欲向忙中定，先須靜處精。
光陰如電走，慎勿騖虛名。
叶西庐惠冬菊三绝
作者：王柏
朝代：宋

谁知造化用工深，处士隐潜得返魂。白发书生留晚节，从今岁岁典刑存。
叶西庐惠冬菊三绝
作者：王柏
朝代：宋

风紧东篱长旧荄，主人杖屦日徘徊。后时独立应无恨，少待梅花相伴开。霜天无物不彫残，忽见青蕤羽葆攒。欲制颓龄须耐冷，一阳定有落英餐。谁知造化用工深，处士陶潜独返魂。白发书生留晚节，从今岁岁典刑存。
叶西庐惠冬菊三绝·其一
作者：王柏
朝代：宋
体裁：七言绝句

风紧东篱长旧荄，主人杖屦日徘徊。后时独立应无恨，少待梅花相伴开。
叶西庐惠冬菊三绝·其三
作者：王柏
朝代：宋

谁知造化用工深，处士陶潜独返魂。白发书生留晚节，从今岁岁典刑存。
叶西庐惠冬菊三绝·其三
作者：王柏
朝代：宋

谁知造化用工深，处士陶潜独返魂。
白髮书生留晚节，从今岁岁典刑存。
叶西庐惠冬菊三绝·其二
作者：王柏
朝代：宋

霜天无物不彫残，忽见青蕤羽葆攒。欲制颓龄须耐冷，一阳定有落英餐。
叶西庐惠冬菊三绝·其二
作者：王柏
朝代：宋

霜天无物不雕残，忽见青蕤羽葆攒。
欲制颓龄须耐冷，一阳定有落英餐。
呆官人三絕·其一
作者：王柏
朝代：宋

直道難行久，前程豈易裁。
遜齋姜辣口，奄有世間獃。
呆官人三絕·其三
作者：王柏
朝代：宋

獃本非嘉德，如何樂此名。
能於獃外看，方見業之精。
呆官人三絕·其二
作者：王柏
朝代：宋

冷面無慚色，真心不脫空。
雖然獃在我，終是與人忠。
呆官人三绝
作者：王柏
朝代：宋

直道难行久，前程岂易裁。逊斋姜辣口，奄有世间呆。冷面无惭色，真心不脱空。虽然呆在我，终是与人忠。呆本非嘉德，如何乐此名。能于呆外看，方见业之精。
呆官人三绝·其一
作者：王柏
朝代：宋

直道难行久，前程岂易裁。逊斋姜辣口，奄有世间呆。
呆官人三绝·其一
作者：王柏
朝代：宋

直道难行久，前程岂易裁。逊斋姜辣口，奄有世间獃。
呆官人三绝·其三
作者：王柏
朝代：宋

呆本非嘉德，如何乐此名。能于呆外看，方见业之精。
呆官人三绝·其三
作者：王柏
朝代：宋

獃本非嘉德，如何乐此名。
能于獃外看，方见业之精。
呆官人三绝·其二
作者：王柏
朝代：宋

冷面无惭色，真心不脱空。虽然呆在我，终是与人忠。
呆官人三绝·其二
作者：王柏
朝代：宋

冷面无惭色，真心不脱空。
虽然獃在我，终是与人忠。
和乘雪游山韵·其一
作者：王柏
朝代：宋
体裁：七言绝句

千丈层崖玉作堆，瑶林璀璨路萦回。寒光彻骨清无敌，第一轩中第一杯。
和乘雪游山韵·其二
作者：王柏
朝代：宋
体裁：七言绝句

肃然穷巷冻堆堆，高卧袁生梦正回。拥鼻微吟烧榾柮，茅柴也荐两三杯。
和乘雪游山韵·遥想清致
作者：王柏
朝代：宋

千丈层崖玉作堆，瑶林璀璨路萦回。寒光彻骨清无敌，第一轩中第一杯。肃然穷巷冻堆堆，高卧袁生梦正回。拥鼻微吟烧榾柮，茅柴也荐两三杯。
和乘雪遊山韻·其一
作者：王柏
朝代：宋

千丈層崖玉作堆，瑶林璀璨路縈回。
寒光徹骨清無敵，第一軒中第一杯。
和乘雪遊山韻·其二
作者：王柏
朝代：宋

肅然窮巷凍堆堆，高卧袁生夢正回。
擁鼻微吟燒榾柮，茅柴也薦兩三杯。
和仰庵池上梅韵
作者：王柏
朝代：宋

窗外梅兄不可无，山人一见两眉舒。江头千树应难得，池上数根宜有馀。蟾魄浮香无定相，虬枝压水可常居。只愁疏影翻多事，一片清光不得虚。
和仰菴池上梅韵
作者：王柏
朝代：宋

窗外梅兄不可无，山人一见两眉舒。江头千树应难得，池上数根宜有余。蟾魄浮香无定相，虬枝压水可常居。只愁疎影翻多事，一片清光不得虚。
和仰菴池上梅韻
作者：王柏
朝代：宋

窗外梅兄不可無，山人一見兩眉舒。
江頭千樹應難得，池上數根宜有餘。
蟾魄浮香無定相，虬枝壓水可常居。
只愁疎影翻多事，一片清光不得虛。
和伯兄新竹韵
作者：王柏
朝代：宋

丛竹太踠跧，一鞭忽伸脚。
穿石作斜势，朝宗意穆若。
片绿吐新梢，员粉露残箨。
今年造化深，稚子六七作。
羣居不嫌密，独步岂疎略。
是为石笋瑞，不负岁寒约。
清标凛三世，有倡不予酢。
谁与共栽培，莫至风声落。
怀古不成寐，伤今政作恶。
纵有题诗人，人面定非昨。
和伯兄新竹韵
作者：王柏
朝代：宋

丛竹太踠跧，一鞭忽伸脚。穿石作斜势，朝宗意穆若。片绿吐新梢，员粉露残箨。今年造化深，稚子六七作。群居不嫌密，独步岂疎略。是为石笋瑞，不负岁寒约。清标凛三世，有倡不予酢。谁与共栽培，莫至风声落。怀古不成寐，伤今政作恶。纵有题诗人，人面定非昨。
和伯兄新竹韵
作者：王柏
朝代：宋

丛竹太踠跧，一鞭忽伸脚。穿石作斜势，朝宗意穆若。片绿吐新梢，员粉露残箨。今年造化深，稚子六七作。群居不嫌密，独步岂疏略。是为石笋瑞，不负岁寒约。清标凛三世，有倡不予酢。谁与共栽培，莫至风声落。怀古不成寐，伤今政作恶。纵有题诗人，人面定非昨。
和伯兄新竹韻
作者：王柏
朝代：宋

叢竹太踠跧，一鞭忽伸脚。
穿石作斜勢，朝宗意穆若。
片綠吐新梢，員粉露殘籜。
今年造化深，稚子六七作。
羣居不嫌密，獨步豈疎略。
是爲石笋瑞，不負歲寒約。
清標凜三世，有倡不予酢。
誰與共栽培，莫至風聲落。
懷古不成寐，傷今政作惡。
縱有題詩人，人面定非昨。
和伯兄适庄访立斋
作者：王柏
朝代：宋

园林襟带两三家，翁季怡怡意度嘉。时把酒杯倾月影，或烧石鼎煮天花。青编有味毋吾隐，白发无情任汝加。翠竹数午新映石，岁寒只此是生涯。
和伯兄适庄访立斋
作者：王柏
朝代：宋

园林襟带两三家，翁季怡怡意度嘉。时把酒杯倾月影，或烧石鼎煮天花。青编有味毋吾隐，白发无情任汝加。翠竹数竿新映石，岁寒只此是生涯。
和伯兄适庄访立斋
作者：王柏
朝代：宋

园林襟带两三家，翁季怡怡意度嘉。
时把酒杯倾月影，或烧石鼎煮天花。
青编有味毋吾隠，白髮无情任汝加。
翠竹数竿新映石，岁寒只此是生涯。
和伯兄適莊訪立齋
作者：王柏
朝代：宋

園林襟带兩三家，翁季怡怡意度嘉。
時把酒杯傾月影，或燒石鼎煮天花。
青編有味毋吾隠，白髮無情任汝加。
翠竹數竿新映石，歲寒只此是生涯。
和前人小桃源韵
作者：王柏
朝代：宋

二初何如人，夫岂古隐士。道成溯泬寥，羊卧不再起。鸾鹤舞松声，萧骚快心耳。金灶清尘生，馀丹不轻委。我来桃源游，直穷路所止。飞萝摇春烟，素雪喷清泚。了无一根桃，此名安可纪。岂是牧羊儿，即刘阮二子。不然命名者，亦别有深旨。何时架草堂，深入此山里。翛然逃世虑，鍊魄继遐轨。
和前人小桃源韵
作者：王柏
朝代：宋

二初何如人，夫岂古隐士。道成遡泬寥，羊卧不再起。鸾鹤舞松声，萧骚快心耳。金灶清尘生，余丹不轻委。我来桃源游，直穷路所止。飞萝摇春烟，素雪喷清泚。了无一根桃，此名安可纪。岂是牧羊儿，即刘阮二子。不然命名者，亦别有深旨。何时架草堂，深入此山里。翛然逃世虑，炼魄继遐轨。
和前人小桃源韵
作者：王柏
朝代：宋

二初何如人，夫岂古隠士。
道成遡泬寥，羊卧不再起。
鸾鹤舞松声，萧骚快心耳。
金竈清尘生，余丹不轻委。
我来桃源游，直穷路所止。
飞萝摇春烟，素雪喷清泚。
了无一根桃，此名安可纪。
岂是牧羊儿，即刘阮二子。
不然命名者，亦别有深旨。
何时架草堂，深入此山裏。
翛然逃世虑，炼魄继遐轨。
和前人小桃源韻
作者：王柏
朝代：宋

二初何如人，夫豈古隠士。
道成遡泬寥，羊卧不再起。
鸞鶴舞松聲，蕭騷快心耳。
金竈清塵生，餘丹不輕委。
我來桃源遊，直窮路所止。
飛蘿摇春煙，素雪噴清泚。
了無一根桃，此名安可紀。
豈是牧羊兒，即劉阮二子。
不然命名者，亦別有深旨。
何時架草堂，深入此山裏。
翛然逃世慮，鍊魄繼遐軌。
和前人韵
作者：王柏
朝代：宋

名山终是欠徘徊，小队轻车决意来。他日相思无觅处，殷勤先赠岭头梅。山灵岂是少恩哉，两载从容自不来。羊石岂能留得住，和羹消息到寒梅。
和前人韵
作者：王柏
朝代：宋

屡作家书欲寄人，姓名愁堕软红尘。眼边忽见伤春句，屈指别来犹是春。庭前日日见兰芽，谁把青山特地遮。雁影寂寥君又远，归期夜夜卜灯花。
和前人韵·其一
作者：王柏
朝代：宋
体裁：七言绝句

名山终是欠徘徊，小队轻车决意来。他日相思无觅处，殷勤先赠岭头梅。
和前人韵·其一
作者：王柏
朝代：宋
体裁：七言绝句

屡作家书欲寄人，姓名愁堕软红尘。眼边忽见伤春句，屈指别来犹是春。
和前人韵·其二
作者：王柏
朝代：宋
体裁：七言绝句

山灵岂是少恩哉，两载从容自不来。羊石岂能留得住，和羹消息到寒梅。
和前人韵·其二
作者：王柏
朝代：宋
体裁：七言绝句

庭前日日见兰芽，谁把青山特地遮。雁影寂寥君又远，归期夜夜卜灯花。
和前人韻·其一
作者：王柏
朝代：宋

名山終是欠徘徊，小隊輕車决意來。
他日相思無覓處，殷勤先贈嶺頭梅。
和前人韻·其一
作者：王柏
朝代：宋

屢作家書欲寄人，姓名愁墮軟紅塵。
眼邊忽見傷春句，屈指別來猶是春。
和前人韻·其二
作者：王柏
朝代：宋

山靈豈是少恩哉，兩載從容自不來。
羊石豈能留得住，和羹消息到寒梅。
和前人韻·其二
作者：王柏
朝代：宋

庭前日日見蘭芽，誰把青山特地遮。
雁影寂寥君又遠，歸期夜夜卜燈花。
和叔崇
作者：王柏
朝代：宋

人心乘气机，投闲肆驰逐。飞天忽沦渊，忘生以徇欲。大而名节丧，甚者邦家覆。一狂方寸乱，一安万事足。箪瓢乐陋巷，粱肉怕书腹。天时工用深，举动自绝谷。伥伥无所守，有为皆碌碌。一堕荆榛中，终身困踯躅。世事岂有常，乌可执卷赎。学问在我毋自弃，富贵在天毋自辱。
和叔崇
作者：王柏
朝代：宋
体裁：古风

人心乘气机，投闲肆驰逐。飞天忽沦渊，忘生以徇欲。大而名节丧，甚者邦家覆。一狂方寸乱，一安万事足。箪瓢乐陋巷，粱肉怕书腹。平时工用深，举动自绝俗。伥伥无所守，有为皆碌碌。一堕荆榛中，终身困踯躅。世事岂有常，乌可执卷赎。学问在我毋自弃，富贵在天毋自辱。
和叔崇
作者：王柏
朝代：宋

人心乘氣機，投閑肆馳逐。
飛天忽淪淵，忘生以徇欲。
大而名節喪，甚者邦家覆。
一狂方寸亂，一安萬事足。
簞瓢樂陋巷，粱肉怕書腹。
平時工用深，舉動自絕俗。
倀倀無所守，有爲皆碌碌。
一墮荆榛中，終身困躑躅。
世事豈有常，烏可執卷贖。
學問在我毋自棄，富貴在天毋自辱。
和叔崇两绝
作者：王柏
朝代：宋

道心常要摄人心，有德之人必有邻。愧我空虚无一善，安能交义契兰金。春来风雪无虚日，老去光阴如箭急。窗外梅花犹未残，高标却被寒留得。
和叔崇两绝·其一
作者：王柏
朝代：宋
体裁：七言绝句

道心常要摄人心，有德之人必有邻。愧我空虚无一善，安能交义契兰金。
和叔崇两绝·其一
作者：王柏
朝代：宋

道心常要摄人心，有德之人必有隣。
愧我空虚无一善，安能交义契兰金。
和叔崇两绝·其二
作者：王柏
朝代：宋
体裁：七言绝句

春来风雪无虚日，老去光阴如箭急。窗外梅花犹未残，高标却被寒留得。
和叔崇兩絕·其一
作者：王柏
朝代：宋

道心常要攝人心，有德之人必有隣。
愧我空虛無一善，安能交義契蘭金。
和叔崇兩絕·其二
作者：王柏
朝代：宋

春來風雪無虛日，老去光陰如箭急。
窗外梅花猶未殘，高標却被寒留得。
和叔崇春寒韵
作者：王柏
朝代：宋

知和而和当有节，节贵得中忌超越。
造化神机岂易窥，天上不知谁理燮。
东皇面目似非真，我闻四时皆有春。
春来天地已交泰，肃肃羣阴岂可伸。
金谷笙歌未尝冷，莫张威势吓诗人。
和叔崇春寒韵
作者：王柏
朝代：宋
体裁：古风

知和而和当有节，节贵得中忌超越。造化神机岂易窥，天上不知谁理燮。东皇面目似非真，我闻四时皆有春。春来天地已交泰，肃肃群阴岂可伸。金谷笙歌未尝冷，莫张威势吓诗人。
和叔崇春寒韵
作者：王柏
朝代：宋

知和而和当有节，节贵得中忌超越。造化神机岂易窥，天上不知谁理燮。东皇面目似非真，我闻四时皆有春。春来天地已交泰，肃肃群阴岂可伸。金谷笙歌未尝冷，莫张威势嚇诗人。
和叔崇春寒韻
作者：王柏
朝代：宋

知和而和當有節，節貴得中忌超越。
造化神機豈易窺，天上不知誰理燮。
東皇面目似非真，我聞四時皆有春。
春來天地已交泰，肅肅羣陰豈可伸。
金谷笙歌未嘗冷，莫張威勢嚇詩人。
和叔崇橘花韵二首
作者：王柏
朝代：宋

清和景气已非春，午阴浓处延诗人。一杯佳茗沃嘉话，粲然三礼羞蘩苹。洞庭手植清香发，金粟银须照肤雪。薰风十里漾芳思，万斛明珠剖胎月。素华绿叶骚颂中，光生南国德横空。朗吟受命不迁句，对花不饮无惭红。
和叔崇橘花韵二首
作者：王柏
朝代：宋

清和景气已非春，午阴浓处延诗人。一杯佳茗沃嘉话，粲然三礼羞蘩蘋。洞庭手植清香发，金粟银须照肤雪。薰风十里漾芳思，万斛明珠剖胎月。素华绿叶骚颂中，光生南国德横空。朗吟受命不迁句，对花不饮无惭红。厥包锡贡三千春，为花著句曾无人。颗颗珠玑香万斛，薰蒸天地句风蘋。充实先生诗兴发，韵严不数阳春雪。龙蛇一纸开天荒，琅然吟破夜光月。炯炯后皇嘉树中，精白任道言非空。秉心高洁寄清赏，世人只解歌春红。
和叔崇橘花韵二首·其一
作者：王柏
朝代：宋

清和景气已非春，午阴浓处延诗人。
一杯佳茗沃嘉话，粲然三礼羞蘩苹。
洞庭手植清香发，金粟银须照肤雪。
熏风十里漾芳思，万斛明珠剖胎月。
素华绿叶骚颂中，光生南国德横空。
朗吟受命不迁句，对花不饮无惭红。
和叔崇橘花韵二首·其一
作者：王柏
朝代：宋

清和景气已非春，午阴浓处延诗人。一杯佳茗沃嘉话，粲然三礼羞蘩蘋。洞庭手植清香发，金粟银须照肤雪。薰风十里漾芳思，万斛明珠剖胎月。素华绿叶骚颂中，光生南国德横空。朗吟受命不迁句，对花不饮无惭红。
和叔崇橘花韵二首·其二
作者：王柏
朝代：宋

厥包锡贡三千春，为花着句曾无人。
颗颗珠玑香万斛，熏蒸天地句风苹。
充实先生诗兴发，韵严不数阳春雪。
龙蛇一纸开天荒，琅然吟破夜光月。
炯炯后皇嘉树中，精白任道言非空。
秉心高洁寄清赏，世人只解歌春红。
和叔崇橘花韵二首·其二
作者：王柏
朝代：宋

厥包锡贡三千春，为花著句曾无人。颗颗珠玑香万斛，薰蒸天地句风蘋。充实先生诗兴发，韵严不数阳春雪。龙蛇一纸开天荒，琅然吟破夜光月。炯炯后皇嘉树中，精白任道言非空。秉心高洁寄清赏，世人只解歌春红。
和叔崇橘花韻二首·其一
作者：王柏
朝代：宋

清和景氣已非春，午陰濃處延詩人。
一杯佳茗沃嘉話，粲然三禮羞蘩蘋。
洞庭手植清香發，金粟銀須照膚雪。
薰風十里漾芳思，萬斛明珠剖胎月。
素華綠葉騷頌中，光生南國德橫空。
朗吟受命不遷句，對花不飲無慚紅。
和叔崇橘花韻二首·其二
作者：王柏
朝代：宋

厥包錫貢三千春，爲花著句曾無人。
顆顆珠璣香萬斛，薰蒸天地句風蘋。
充實先生詩興發，韻嚴不數陽春雪。
龍蛇一紙開天荒，琅然吟破夜光月。
炯炯后皇嘉樹中，精白任道言非空。
秉心高潔寄清賞，世人只解歌春紅。
和叔崇清明后四绝
作者：王柏
朝代：宋

把酒留春尚肯留，几多生意聚诗眸。可怜桃李无涵养，只有桑麻自进脩。安期老子肯过从，每恨清尊不肯空。好句忽来今日雨，高情终是古人风。昌黎空作送春诗，只道门前柳絮飞。岂识一犁江上雨，春风于此大知非。缓步微吟竹一枝，情怀不比少年时。少年春思无归宿，却是如今老会嬉。
和叔崇清明后四绝·其一
作者：王柏
朝代：宋

把酒留春尚肯留，几多生意聚诗眸。可怜桃李无涵养，只有桑麻自进修。
和叔崇清明后四绝·其一
作者：王柏
朝代：宋

把酒留春尚肯留，几多生意聚诗眸。可怜桃李无涵养，只有桑麻自进脩。
和叔崇清明后四绝·其三
作者：王柏
朝代：宋

昌黎空作送春诗，只道门前柳絮飞。岂识一犁江上雨，春风于此大知非。
和叔崇清明后四绝·其三
作者：王柏
朝代：宋

昌黎空作送春诗，只道门前柳絮飞。
岂识一犂江上雨，春风于此大知非。
和叔崇清明后四绝·其二
作者：王柏
朝代：宋
体裁：七言绝句

安期老子肯过从，每恨清尊不肯空。好句忽来今日雨，高情终是古人风。
和叔崇清明后四绝·其四
作者：王柏
朝代：宋
体裁：七言绝句

缓步微吟竹一枝，情怀不比少年时。少年春思无归宿，却是如今老会嬉。
和叔崇清明後四絕·其一
作者：王柏
朝代：宋

把酒留春尚肯留，幾多生意聚詩眸。
可憐桃李無涵養，只有桑麻自進脩。
和叔崇清明後四絕·其三
作者：王柏
朝代：宋

昌黎空作送春詩，只道門前柳絮飛。
豈識一犂江上雨，春風於此大知非。
和叔崇清明後四絕·其二
作者：王柏
朝代：宋

安期老子肯過從，每恨清尊不肯空。
好句忽來今日雨，高情終是古人風。
和叔崇清明後四絕·其四
作者：王柏
朝代：宋

緩步微吟竹一枝，情懷不比少年時。
少年春思無歸宿，却是如今老會嬉。
和叔崇禽声放言
作者：王柏
朝代：宋
体裁：古风

天以鸟鸣春，鸟声不敢止。天以人鸣道，斯人其可已。尔鸟固无知，喧啾亦何利。鼓弄枝头晴，澜翻林外起。不学九皋鸣，声闻可止此。不学千仞翔，一鸣来瑞世。古以鸟名官，列职有理致。只有归去兮，陶公不尔愧。人岂不如鸟，鸣则震天地。不鸣千圣传，则鸣千古事。诗翁莫浪鸣，文武道未坠。
和叔崇禽声放言
作者：王柏
朝代：宋

天以鸟鸣春，鸟声不敢止。天以人鸣道，斯人其可已。尔鸟固无知，喧啾亦何利。鼓弄枝头晴，澜翻林外起。不学九臯鸣，声闻可止此。不学千仞翔，一鸣来瑞世。古以鸟名官，列职有理致。只有归去兮，陶公不尔愧。人岂不如鸟，鸣则震天地。不鸣千圣传，则鸣千古事。诗翁莫浪鸣，文武道未坠。
和叔崇禽聲放言
作者：王柏
朝代：宋

天以鳥鳴春，鳥聲不敢止。
天以人鳴道，斯人其可已。
爾鳥固無知，喧啾亦何利。
鼓弄枝頭晴，瀾翻林外起。
不學九臯鳴，聲聞可止此。
不學千仞翔，一鳴來瑞世。
古以鳥名官，列職有理致。
只有歸去兮，陶公不爾愧。
人豈不如鳥，鳴則震天地。
不鳴千聖傳，則鳴千古事。
詩翁莫浪鳴，文武道未墜。
和叶圣予山中韵
作者：王柏
朝代：宋
体裁：古风

赤脚忙晨炊，掉臂会清招。相如僮御盛，浩然缰辔调。遥指白云边，乘兴寻夷巢。古殿金碧悄，玄冠綵翠销。怪石壮熊卧，老树蟠龙腰。清阴团野色，习习生凉飙。悬崖斜断处，槎木成飞桥。刺肤起霞晕，小小飞蚊骄。日长诗思渴，香冽供山瓢。清狂惊四座，浩气摩丹霄。书岩苔碍笔，题叶攀柔条。语默任人意，无庸发轻嘲。
和叶圣予山中韵
作者：王柏
朝代：宋

赤脚忙晨炊，掉臂会清招。相如僮御盛，浩然韁辔调。遥指白云边，乘兴寻夷巢。古殿金碧悄，玄冠彩翠销。怪石壮熊卧，老树蟠龙腰。清阴团野色，习习生凉飙。悬崖斜断处，槎木成飞桥。刺肤起霞晕，小小飞蚊骄。日长诗思渴，香冽供山瓢。清狂惊四座，浩气摩丹霄。书岩苔碍笔，题叶攀柔条。语默任人意，无庸发轻嘲。
和咏飞春蔬
作者：王柏
朝代：宋

东轩清节乐春蔬，传到孙支百载余。一朝拂袖竟归去，应嗤介甫未忘鱼。社日何曾梦蹴蔬，遯翁波及实君余。菜根牢咬真吾事，明义从知合舍鱼。
和咏飞春蔬
作者：王柏
朝代：宋

东轩清节乐春蔬，传到孙支百载馀。一朝拂袖竟归去，应嗤介甫未忘鱼。社日何曾梦蹴蔬，遁翁波及实君馀。菜根牢咬真吾事，明义从知合舍鱼。
和咏飞春蔬·其一
作者：王柏
朝代：宋

东轩清节乐春蔬，传到孙支百载余。
一朝拂袖竟归去，应嗤介甫未忘鱼。
和咏飞春蔬·其一
作者：王柏
朝代：宋

东轩清节乐春蔬，传到孙支百载馀。一朝拂袖竟归去，应嗤介甫未忘鱼。
和咏飞春蔬·其二
作者：王柏
朝代：宋

社日何曾梦蹴蔬，遁翁波及实君馀。菜根牢咬真吾事，明义从知合舍鱼。
和咏飞春蔬·其二
作者：王柏
朝代：宋

社日何曾梦蹴蔬，遯翁波及实君余。
菜根牢咬真吾事，明义从知合舍鱼。
和喜雨韵
作者：王柏
朝代：宋

体天生物以为心，喜读箕畴好雨星。我已不疑丰见斗，君今何虑井羸瓶。只缘报国推心赤，自是忧民感帝青。若旱作霖人喜久，雄风那数快哉亭。
和喜雨韵
作者：王柏
朝代：宋
体裁：七言律诗

体天生物以为心，喜读箕畴好雨星。我已不疑丰见斗，君今何虑井羸瓶。只缘报国推心赤，自是忧民感帝青。若旱作霖人望久，雄风那数快哉亭。
和喜雨韻
作者：王柏
朝代：宋

體天生物以爲心，喜讀箕疇好雨星。
我已不疑豐見斗，君今何慮井羸瓶。
只緣報國推心赤，自是憂民感帝青。
若旱作霖人望久，雄風那數快哉亭。
和宽居见怀韵
作者：王柏
朝代：宋

北望戏马台，荆榛满中路。英气一何多，怀古渺难泝。山河腥日月，虎豹沐雨露。累累楚猴冠，异哉天所赋。岂无济川才，淹留秋又莫。清风从何来，洒洒定吾故。赠我金琅玕，凿落双鱼素。佳菊何青青，寂寞篱之东。濁醪二三友，一醉涵鸿濛。缅怀陶靖节，迈迈无遗踪。谁知千载下，谱入处士宗。我生亦已晚，百拙劳化工。上无学古心，下无适俗容。聊自乐其乐，君子固有穷。
和宽居见怀韵
作者：王柏
朝代：宋

北望戏马台，荆榛满中路。英气一何多，怀古渺难溯。山河腥日月，虎豹沐雨露。累累楚猴冠，异哉天所赋。岂无济川才，淹留秋又莫。清风从何来，洒洒定吾故。赠我金琅玕，凿落双鱼素。佳菊何青青，寂寞篱之东。浊醪二三友，一醉涵鸿濛。缅怀陶靖节，迈迈无遗踪。谁知千载下，谱入处士宗。我生亦已晚，百拙劳化工。上无学古心，下无适俗容。聊自乐其乐，君子固有穷。
和宽居见怀韵·其一
作者：王柏
朝代：宋

北望戏马台，荆榛满中路。
英气一何多，怀古渺难泝。
山河腥日月，虎豹沐雨露。
纍纍楚猴冠，异哉天所赋。
岂无济川才，淹留秋又莫。
清风从何来，洒洒定吾故。
赠我金琅玕，凿落双鱼素。
和宽居见怀韵·其一
作者：王柏
朝代：宋

北望戏马台，荆榛满中路。英气一何多，怀古渺难溯。山河腥日月，虎豹沐雨露。累累楚猴冠，异哉天所赋。岂无济川才，淹留秋又莫。清风从何来，洒洒定吾故。赠我金琅玕，凿落双鱼素。
和宽居见怀韵·其二
作者：王柏
朝代：宋

佳菊何青青，寂寞篱之东。浊醪二三友，一醉涵鸿濛。缅怀陶靖节，迈迈无遗踪。谁知千载下，谱入处士宗。我生亦已晚，百拙劳化工。上无学古心，下无适俗容。聊自乐其乐，君子固有穷。
和宽居见怀韵·其二
作者：王柏
朝代：宋

佳菊何青青，寂寞篱之东。
浊醪二三友，一醉涵鸿蒙。
缅怀陶靖节，迈迈无遗踪。
谁知千载下，谱入处士宗。
我生亦已晚，百拙劳化工。
上无学古心，下无适俗容。
聊自乐其乐，君子固有穷。
和寬居見懷韻·其一
作者：王柏
朝代：宋

北望戲馬臺，荆榛滿中路。
英氣一何多，懷古渺難泝。
山河腥日月，虎豹沐雨露。
纍纍楚猴冠，異哉天所賦。
豈無濟川才，淹留秋又莫。
清風從何來，灑灑定吾故。
贈我金琅玕，鑿落雙魚素。
和寬居見懷韻·其二
作者：王柏
朝代：宋

佳菊何青青，寂寞籬之東。
濁醪二三友，一醉涵鴻濛。
緬懷陶靖節，邁邁無遺蹤。
誰知千載下，譜入處士宗。
我生亦已晚，百拙勞化工。
上無學古心，下無適俗容。
聊自樂其樂，君子固有窮。
和希夷木犀韵
作者：王柏
朝代：宋

秋来望月如水犀，忽有香风鼻观吹。
徧寻不得见花面，若得见花敢轻贱。
徐徐步转墙角来，草色芊芊一径开。
俨然嘉树奠南服，环佩锵锵万圭绿。
阳艳多情不敢媒，平生偶与西风熟。
皇天清则土方真，耿耿谁如受命独。
三闾愁兮洞庭波，辛荪兰芷方并蓄。
只有淮南招隠句，攀缘千古资膏馥。
希夷雅好异于是，万斛清香金一粟。
曜灵西征易侵寻，绿鬓朱颜不待人。
秋花不比春花早，开到秋花也是春。
吟花弄叶何时足，年少须臾成老宿。
一根生意贵栽培，力到自然文郁郁。
君不见岩花独步秋叶中，穿天出月莫敢相过从。
和希夷木犀韵
作者：王柏
朝代：宋

秋来望月如水犀，忽有香风鼻观吹。遍寻不得见花面，若得见花敢轻贱。徐徐步转墙角来，草色芊芊一径开。俨然嘉树奠南服，环佩锵锵万圭绿。阳艳多情不敢媒，平生偶与西风熟。皇天清则土方真，耿耿谁如受命独。三闾愁兮洞庭波，辛荪兰芷方并蓄。只有淮南扫隐句，攀缘千古资膏馥。希夷雅好异於是，万斛清香金一粟。曜灵西征易侵寻，绿鬓朱颜不待人。秋花不比春花早，开到秋花也是春。吟花弄叶何时足，年少须臾成老宿。一根生意贵栽培，力到自然文郁郁。君不见岩花独步秋叶中，穿天出月莫敢相过从。
和希夷木犀韵
作者：王柏
朝代：宋

秋来望月如水犀，忽有香风鼻观吹。遍寻不得见花面，若得见花敢轻贱。徐徐步转墙角来，草色芊芊一径开。俨然嘉树奠南服，环佩锵锵万圭绿。阳艳多情不敢媒，平生偶与西风熟。皇天清则土方真，耿耿谁如受命独。三闾愁兮洞庭波，辛荪兰芷方并蓄。只有淮南招隐句，攀缘千古资膏馥。希夷雅好异于是，万斛清香金一粟。曜灵西征易侵寻，绿鬓朱颜不待人。秋花不比春花早，开到秋花也是春。吟花弄叶何时足，年少须臾成老宿。一根生意贵栽培，力到自然文郁郁。君不见岩花独步秋叶中，穿天出月莫敢相过从。
和希夷木犀韻
作者：王柏
朝代：宋

秋來望月如水犀，忽有香風鼻觀吹。
徧尋不得見花面，若得見花敢輕賤。
徐徐步轉牆角來，草色芊芊一徑開。
儼然嘉樹奠南服，環佩鏘鏘萬圭綠。
陽豔多情不敢媒，平生偶與西風熟。
皇天清則土方真，耿耿誰如受命獨。
三閭愁兮洞庭波，辛蓀蘭芷方並蓄。
只有淮南招隠句，攀緣千古資膏馥。
希夷雅好異於是，萬斛清香金一粟。
曜靈西征易侵尋，綠鬢朱顔不待人。
秋花不比春花早，開到秋花也是春。
吟花弄葉何時足，年少須臾成老宿。
一根生意貴栽培，力到自然文郁郁。
君不見岩花獨步秋葉中，穿天出月莫敢相過從。
和庐山高韵
作者：王柏
朝代：宋

北山之北几千古兮，崷岚层嶂数百叠，岿然横枕乎浙江。历潜岳石磴绵延而上，是为山桥之绝景兮，惊霆喷雪终岁声击撞。风柔日暖花气发，綦屦杖策而一游兮，跻攀分寸猎荦确，如蹑太虚之浑庞。峭壁立之万仞兮，著亭对峙窥谽谾。云中泉石更磊磊，玉虹步步鸣淙淙。清风满峡振衣袂，清湍修竹飞斜矼。目极千里倚层槛，烟光晻暧兮，楼台城叠隐隐呈纷{左口右庞}。上有阳精阳魄走飞毂，下有蜷松偃柏骖旌{旗其换童}。安期棋局在何处，时有平空特起云车双。洞阳有馆足高卧，神融气一澄世庞。参横斗转万籁寂，夜夜山鬼窥灯缸。羡君胸中隘宇宙，通明疏畅开八窗。手闢书堂揽奇秀，芳声闻帝所锡奎画昭回五色琱贞玒。涵蓄平生霖雨志，不应怀宝迷其邦。羞芝餱菊我辈事，春猿秋鹤心空降。诚欲遂公赤松黄石约，更书旗常功业垂朱杠。
和庐山高韵
作者：王柏
朝代：宋

北山之北几千古兮，崷岚层嶂数百叠，岿然横枕乎浙江。历潜岳石磴绵延而上，是为山桥之绝景兮，惊霆喷雪终岁声击撞。风柔日暖花气发，綦屦杖策而一游兮，跻攀分寸猎荦确，如蹑太虚之浑庬。峭壁立之万仞兮，著亭对峙窥谽谾。云中泉石更磊磊，玉虹步步鸣淙淙。清风满峡振衣袂，清湍脩竹飞斜矼。目极千里倚层槛，烟光晻暧兮，楼台城叠隐隐呈纷哤。上有阳精阴魄走飞毂，下有蜷松偃柏骖旌？。安期棋局在何处，时有平空特起云车双。洞阳有馆足高卧，神融气一澄世痝。参横斗转万籁寂，夜夜山鬼窥灯缸。羡君胸中隘宇宙，通明疏畅开八窗。手辟书堂揽奇秀，芳声闻帝所锡奎画昭回五色雕贞玒。涵蓄平生霖雨志，不应怀宝迷其邦。羞芝糇菊我辈事，春猿秋鹤心空降。诚欲遂公赤松黄石约，更书旂常功业垂朱杠。
和庐山高韵
作者：王柏
朝代：宋
体裁：古风

北山之北几千古兮，崷岚层嶂数百叠，岿然横枕乎浙江。历潜岳石磴绵延而上，是为山桥之绝景兮，惊霆喷雪终岁声击撞。风柔日暖花气发，綦屦杖策而一游兮，跻攀分寸猎荦确，如蹑太虚之浑庬。峭壁立之万仞兮，著亭对峙窥谽谾。云中泉石更磊磊，玉虹步步鸣淙淙。清风满峡振衣袂，清湍脩竹飞斜矼。目极千里倚层槛，烟光晻暧兮，楼台城叠隐隐呈纷哤。上有阳精阴魄走飞毂，下有蜷松偃柏骖旌�。安期棋局在何处，时有平空特起云车双。洞阳有馆足高卧，神融气一澄世痝。参横斗转万籁寂，夜夜山鬼窥灯缸。羡君胸中隘宇宙，通明疏畅开八窗。手辟书堂揽奇秀，芳声闻帝所锡奎画昭回五色雕贞玒。涵蓄平生霖雨志，不应怀宝迷其邦。羞芝糇菊我辈事，春猿秋鹤心空降。诚欲遂公赤松黄石约，更书旂常功业垂朱杠。
和庐山高韵
作者：王柏
朝代：宋

北山之北几千古兮，崷岚层嶂数百迭，岿然横枕乎浙江。
历潜岳石磴绵延而上，是为山桥之绝景兮，惊霆喷雪终岁声击撞。
风柔日暖花气发，綦屦杖策而一游兮，跻攀分寸猎荦确，如蹑太虚之浑庬。
峭壁立之万仞兮，着亭对峙窥谽谾。
云中泉石更磊磊，玉虹步步鸣淙淙。
清风满峡振衣袂，清湍修竹飞斜矼。
目极千里倚层槛，烟光晻暧兮，楼台城迭隠隠呈纷哤。
上有阳精阴魄走飞毂，下有蜷松偃柏骖旌𣄛。
安期棋局在何处，时有平空特起云车双。
洞阳有馆足高卧，神融气一澄世痝。
参横斗转万籁寂，夜夜山鬼窥灯缸。
羡君胸中隘宇宙，通明疏畅开八窗。
手闢书堂揽奇秀，芳声闻帝所锡奎画昭回五色琱贞玒。
涵蓄平生霖雨志，不应怀宝迷其邦。
羞芝糇菊我辈事，春猿秋鹤心空降。
诚欲遂公赤松黄石约，更书旗常功业垂朱杠。
和廬山高韻
作者：王柏
朝代：宋

北山之北幾千古兮，崷嵐層嶂數百疊，巋然橫枕乎浙江。
歷潛岳石磴綿延而上，是爲山橋之絕景兮，驚霆噴雪終歲聲擊撞。
風柔日暖花氣發，綦屨杖策而一遊兮，躋攀分寸獵犖确，如躡太虛之渾庬。
峭壁立之萬仞兮，著亭對峙窺谽谾。
雲中泉石更磊磊，玉虹步步鳴淙淙。
清風滿峽振衣袂，清湍脩竹飛斜矼。
目極千里倚層檻，煙光晻曖兮，樓臺城疊隠隠呈紛哤。
上有陽精陰魄走飛轂，下有蜷松偃柏驂旌𣄛。
安期棋局在何處，時有平空特起雲車雙。
洞陽有館足高卧，神融氣一澄世痝。
參橫斗轉萬籟寂，夜夜山鬼窺燈缸。
羨君胸中隘宇宙，通明疏暢開八窗。
手闢書堂攬奇秀，芳聲聞帝所錫奎畫昭回五色琱貞玒。
涵蓄平生霖雨志，不應懷寶迷其邦。
羞芝餱菊我輩事，春猿秋鶴心空降。
誠欲遂公赤松黄石約，更書旂常功業垂朱杠。
和得全喜雪韵
作者：王柏
朝代：宋

天道流行自有经，一冬常燠大无伦。临期飞雪粗成冷，只隔明朝便是春。窗外晓山高积玉，梦回夜月更铺银。玄冥恰似轮台悔，改过虽新已悮人。
和得全喜雪韵
作者：王柏
朝代：宋

天道流行自有经，一冬常燠大无伦。临期飞雪粗成冷，只隔明朝便是春。窗外晓山高积玉，梦回夜月更铺银。玄冥恰似轮台悔，改过虽新已误人。瞻彼西山紫翠间，百年遗族备艰难。一区济济虽孤立，万物原原得静观。举世莫知黄发贵，何人肯伴白云寒。相将共折长亭柳，况是残梅已著酸。
和得全喜雪韵·其一
作者：王柏
朝代：宋

天道流行自有经，一冬常燠大无伦。
临期飞雪粗成冷，只隔明朝便是春。
窗外晓山高积玉，梦回夜月更铺银。
玄冥恰似轮台悔，改过虽新已悞人。
和得全喜雪韵·其一
作者：王柏
朝代：宋

天道流行自有经，一冬常燠大无伦。临期飞雪粗成冷，只隔明朝便是春。窗外晓山高积玉，梦回夜月更铺银。玄冥恰似轮台悔，改过虽新已误人。
和得全喜雪韵·其二
作者：王柏
朝代：宋

瞻彼西山紫翠间，百年遗族备艰难。一区济济虽孤立，万物原原得静观。举世莫知黄发贵，何人肯伴白云寒。相将共折长亭柳，况是残梅已著酸。
和得全喜雪韵·其二
作者：王柏
朝代：宋

瞻彼西山紫翠间，百年遗族备艰难。
一区济济虽孤立，万物原原得静观。
举世莫知黄髮贵，何人肯伴白云寒。
相将共折长亭柳，况是残梅已着酸。
和得全喜雪韻·其一
作者：王柏
朝代：宋

天道流行自有經，一冬常燠大無倫。
臨期飛雪粗成冷，只隔明朝便是春。
窗外曉山高積玉，夢回夜月更鋪銀。
玄冥恰似輪臺悔，改過雖新已悞人。
和得全喜雪韻·其二
作者：王柏
朝代：宋

瞻彼西山紫翠間，百年遺族備艱難。
一區濟濟雖孤立，萬物原原得靜觀。
舉世莫知黄髮貴，何人肯伴白雲寒。
相將共折長亭柳，况是殘梅已著酸。
和德夫弟韵
作者：王柏
朝代：宋
体裁：七言律诗

偶寻沮溺问年丰，负笈肩琴恨不同。春草池塘君有梦，秋风灯火我何工。年时犹愿文加进，老大方忧道未洪。妙手自堪修五凤，绳枢草舍愧吾穷。
和德夫弟韵
作者：王柏
朝代：宋

偶寻沮溺问年丰，负笈肩琴恨不同。春草池塘君有梦，秋风灯火我何工。年时犹愿文加进，老大方忧道未洪。妙手自堪修五凤，绳枢草舍愧吾窗。
和德夫弟韻
作者：王柏
朝代：宋

偶尋沮溺問年豐，負笈肩琴恨不同。
春草池塘君有夢，秋風燈火我何工。
年時猶願文加進，老大方憂道未洪。
妙手自堪修五鳳，繩樞草舍愧吾窮。
和敬岩韵迓其归
作者：王柏
朝代：宋

生涯鱼上竿，世事鼠入角。民膏既煎熬，民髓复椎剥。上下急交征，绝口政与学。孔明痛桓灵，厥德修罔觉。自古辱与疎，其机在一数。归来有嘉士，尚可理商榷。嘉言一寸胶，救彼千丈濁。精义有入神，端可鼻端斲。赵孟自贵贱，玉女皆天渥。如彼角斯磋，如彼玉斯琢。不患公不浅，所患志不恪。秋阳日以暴，江汉日以濯。真积而力久，自见所立卓。庭前梅粲粲，梅下石确确。云飞川咏间，俯仰自不恶。独立万物表，谁能伍龊龊。雨露懋萧艾，霜风妒荃药。天意孰云远，鉴此归意确。寄言顺应人，大公一以廓。
和敬岩韵迓其归
作者：王柏
朝代：宋

生涯鱼上竿，世事鼠入角。民膏既煎熬，民髓复椎剥。上下急交征，绝口政与学。孔明痛桓灵，厥德修罔觉。自古辱与疏，其机在一数。归来有嘉士，尚可理商榷。驾言一寸胶，救彼千丈浊。精义有入神，端可鼻端斲。赵孟自贵贱，玉女皆天渥。如彼角斯磋，如彼玉斯琢。不患公不浅，所患志不恪。秋阳日以暴，江汉日以濯。真积而力久，自见所立卓。庭前梅粲粲，梅下石确确。云飞川泳间，俯仰自不恶。独立万物表，谁能伍龊龊。雨露懋萧艾，霜风妒荃药。天意孰云远，鉴此归意确。寄言顺应人，大公一以廓。
和敬岩韵迓其归
作者：王柏
朝代：宋

生涯鱼上竿，世事鼠入角。
民膏既煎熬，民髓復椎剥。
上下急交征，绝口政与学。
孔明痛桓灵，厥德修罔觉。
自古辱与疎，其机在一数。
归来有嘉士，尚可理商榷。
驾言一寸胶，救彼千丈浊。
精义有入神，端可鼻端斲。
赵孟自贵贱，玉女皆天渥。
如彼角斯磋，如彼玉斯琢。
不患公不浅，所患志不恪。
秋阳日以暴，江汉日以濯。
真积而力久，自见所立卓。
庭前梅粲粲，梅下石确确。
云飞川泳间，俯仰自不恶。
独立万物表，谁能伍龊龊。
雨露懋萧艾，霜风妬荃药。
天意孰云远，鉴此归意确。
寄言顺应人，大公一以廓。
和敬巖韻迓其歸
作者：王柏
朝代：宋

生涯魚上竿，世事鼠入角。
民膏既煎熬，民髓復椎剝。
上下急交征，絕口政與學。
孔明痛桓靈，厥德修罔覺。
自古辱與疎，其機在一數。
歸來有嘉士，尚可理商榷。
駕言一寸膠，救彼千丈濁。
精義有入神，端可鼻端斲。
趙孟自貴賤，玉女皆天渥。
如彼角斯磋，如彼玉斯琢。
不患公不淺，所患志不恪。
秋陽日以暴，江漢日以濯。
真積而力久，自見所立卓。
庭前梅粲粲，梅下石确确。
雲飛川泳間，俯仰自不惡。
獨立萬物表，誰能伍齪齪。
雨露懋蕭艾，霜風妬荃葯。
天意孰云遠，鑒此歸意確。
寄言順應人，大公一以廓。
和无适四时赋雪梅
作者：王柏
朝代：宋

蕙歇兰消菊已乾，横枝疎影到癯仙。向来买种恨无地，我辈钟情亦有年。最是爱他风骨峻，如何只喜玉姿妍。小园应怪无佳句，未放幽香到酒边。
和无适四时赋雪梅
作者：王柏
朝代：宋

蕙歇兰消菊已乾，横枝疏影到癯仙。向来买种恨无地，我辈钟情亦有年。最是爱他风骨峻，如何只喜玉姿妍。小园应怪无佳句，未放幽香到酒边。九人清赏尚堪誇，记得归时月未斜。诗卷寂寥今岁客，虬枝依旧去年花。仙宗屡欲编为谱，句法深惭不著家。多藉孤芳相点缀，采归笔下便光华。滕六驱车夜叩关，起来四面失烟寰。映书冷艳便穷巷，琢句高情动北山。侍立政思伊水上，风流不到灞桥间。须臾月上梅花冷，人与梅花相对闲。寄言青女莫来宾，闻道长安冻杀人。应瑞丰年占尚远，忧时君子虑方新。幸闻北境无他警，更喜东皇已问津。有客方携诗到手，天才端的是祥麟。
和无适四时赋雪梅·其一
作者：王柏
朝代：宋

蕙歇兰消菊已乾，横枝疏影到癯仙。向来买种恨无地，我辈钟情亦有年。最是爱他风骨峻，如何只喜玉姿妍。小园应怪无佳句，未放幽香到酒边。
和无适四时赋雪梅·其一
作者：王柏
朝代：宋

蕙歇兰消菊已干，横枝疎影到癯仙。
向来买种恨无地，我辈钟情亦有年。
最是爱他风骨峻，如何只喜玉姿妍。
小园应怪无佳句，未放幽香到酒边。
和无适四时赋雪梅·其三
作者：王柏
朝代：宋
体裁：七言律诗

滕六驱车夜叩关，起来四面失烟寰。映书冷艳便穷巷，琢句高情动北山。侍立政思伊水上，风流不到灞桥间。须臾月上梅花冷，人与梅花相对闲。
和无适四时赋雪梅·其二
作者：王柏
朝代：宋

九人清赏尚堪夸，记得归时月未斜。
诗卷寂寥今岁客，虬枝依旧去年花。
仙宗屡欲编为谱，句法深惭不着家。
多藉孤芳相点缀，采归笔下便光华。
和无适四时赋雪梅·其二
作者：王柏
朝代：宋

九人清赏尚堪誇，记得归时月未斜。诗卷寂寥今岁客，虬枝依旧去年花。仙宗屡欲编为谱，句法深惭不著家。多藉孤芳相点缀，采归笔下便光华。
和无适四时赋雪梅·其四
作者：王柏
朝代：宋
体裁：七言律诗

寄言青女莫来宾，闻道长安冻杀人。应瑞丰年占尚远，忧时君子虑方新。幸闻北境无他警，更喜东皇已问津。有客方携诗到手，天才端的是祥麟。
和旸谷春郊韵
作者：王柏
朝代：宋

一春风雨多，连日幸开霁。
清尊酹芳菲，嘉约起予意。
迈迈溪南国，乐只羣英萃。
徘徊曲径迂，老踁尚堪企。
竹修君子容，花向少年媚。
俯挹百草香，尚友万山翠。
往事动深感，高谭出中秘。
暮色排空来，一笑散襟袂。
不有短长吟，寂寞此风致。
和旸谷春郊韵
作者：王柏
朝代：宋

一春风雨多，连日幸开霁。清尊酹芳菲，嘉约起予意。迈迈溪南国，乐只群英萃。徘徊曲径迂，老胫尚堪企。竹脩君子容，花向少年媚。俯挹百草香，尚友万山翠。往事动深感，高谭出中秘。暮色排空来，一笑散襟袂。不有短长吟，寂寞此风致。
和易岩兄芙蓉吟
作者：王柏
朝代：宋

大专肫肫分四气，曜灵西征驾新霁。人间万宝告成时，白帝畴功有良贵。后皇嘉惠放一头，蜺旌鸾毂恣晨游。蜀锦步帐数千里，烂然一抹眼波流。玉容沐露月梳晓，翠袖蹁跹舞微笑。云舒霞卷竞芳秾，照水迎风为谁好。水中木末眩骚人，拒霜宜霜名字新。平生不识春宵暖，甘随青女嫁花神。易岩胸中五千卷，景物驱归句中鍊。赏花不是少年心，见花依旧少年面。石丁作主事难凭，子高那是梦仙瀛。何如醉乡自广大，幕天席地山为屏。诗魂醒处风光转，梅花已筑受降城。
和易岩兄芙蓉吟
作者：王柏
朝代：宋

大专肫肫分四气，曜灵西征驾新霁。
人间万宝告成时，白帝畴功有良贵。
后皇嘉惠放一头，蜺旌鸾毂恣晨游。
蜀锦步帐数千里，烂然一抹眼波流。
玉容沐露月梳晓，翠袖蹁蹮舞微笑。
云舒霞卷竞芳秾，照水迎风为谁好。
水中木末眩骚人，拒霜宜霜名字新。
平生不识春宵暖，甘随青女嫁花神。
易岩胸中五千卷，景物驱归句中炼。
赏花不是少年心，见花依旧少年面。
石丁作主事难凭，子高那是梦仙瀛。
何如醉乡自广大，幕天席地山为屏。
诗魂醒处风光转，梅花已筑受降城。
和易岩兄芙蓉吟
作者：王柏
朝代：宋

大专肫肫分四气，曜灵西征驾新霁。人间万宝告成时，白帝畴功有良贵。后皇嘉惠放一头，霓旌鸾毂恣晨游。蜀锦步帐数千里，烂然一抹眼波流。玉容沐露月梳晓，翠袖蹁跹舞微笑。云舒霞卷竞芳穠，照水迎风为谁好。水中木末眩骚人，拒霜宜霜名字新。平生不识春宵暖，甘随青女嫁花神。易岩胸中五千卷，景物驱归句中炼。赏花不是少年心，见花依旧少年面。石丁作主事难凭，子高那是梦仙瀛。何如醉乡自广大，幕天席地山为屏。诗魂醒处风光转，梅花已筑受降城。
和易岩兰菊韵
作者：王柏
朝代：宋

小春天气未和平，冷暖于人孰重轻。幽菊瘦兰皆有味，凄风楚雨自无情。披来破衲便身稳，写到新诗彻骨清。个里不知谁得失，薰莸境界要分明。
和易岩兰菊韵
作者：王柏
朝代：宋

小春天气未和平，冷暖于人孰重轻。
幽菊瘦兰皆有味，凄风楚雨自无情。
披来破衲便身稳，写到新诗彻骨清。
箇裏不知谁得失，熏莸境界要分明。
和易岩兰菊韵
作者：王柏
朝代：宋

小春天气未和平，冷暖於人孰重轻。幽菊瘦兰皆有味，凄风楚雨自无情。披来破衲便身稳，写到新诗彻骨清。个里不知谁得失，薰蕕境界要分明。
和易岩喜雨韵
作者：王柏
朝代：宋

转移剧暑若艰难，谁谓炎凉反掌间。狐鼠就擒元愤郁，旄倪相庆便清閒。雨声恰似政声好，天意翻嗤诗意悭。一饱所关诚大矣，吾侪安得不开颜。歊烦一转亦何难，只在邦君念虑间。社鼠城狐才就絷，土龙刍狗便投闲。平时真见天人密，顺处不疑霖雨悭。梦里忽闻风力猛，定知千里破愁颜。
和易岩喜雨韵·其一
作者：王柏
朝代：宋
体裁：七言律诗

转移剧暑若艰难，谁谓炎凉反掌间。狐鼠就擒元愤郁，旄倪相庆便清閒。雨声恰似政声好，天意翻嗤诗意悭。一饱所关诚大矣，吾侪安得不开颜。
和易岩喜雨韵·其一
作者：王柏
朝代：宋

转移剧暑若艰难，谁谓炎凉反掌间。
狐鼠就擒元愤鬰，旄倪相庆便清閒。
雨声恰似政声好，天意翻嗤诗意悭。
一饱所关诚大矣，吾侪安得不开颜。
和易岩喜雨韵·其二
作者：王柏
朝代：宋

歊烦一转亦何难，只在邦君念虑间。社鼠城狐才就絷，土龙刍狗便投闲。平时真见天人密，顺处不疑霖雨悭。梦里忽闻风力猛，定知千里破愁颜。
和易岩喜雨韵·其二
作者：王柏
朝代：宋

歊烦一转亦何难，只在邦君念虑间。
社鼠城狐纔就絷，土龙刍狗便投闲。
平时真见天人密，顺处不疑霖雨悭。
梦裏忽闻风力猛，定知千里破愁颜。
和易岩春雪韵
作者：王柏
朝代：宋

腊前雪，春半雪。颠倒失其时，相去逾一月。一月不争多，燠寒异厥罚。垤户当坚凝，阳气乃舒发。草木既萌动，龙蛇起窟穴。万物欣向荣，狞风夜狂悖。晓鸡噤不鸣，但见窗间白。战栗起推户，琼瑶已几尺。陋巷书生釜不烟，关河甲士冰到骨。俯仰天地间，茅甲尽摧折。万境寂无声，群动亦僵裂。当其怀煦煦，蠢蠢竞懽悦。
和易岩春雪韵
作者：王柏
朝代：宋

腊前雷，春半雪。颠倒失其时，相去踰一月。一月不争多，燠寒异厥罚。垤户当坚凝，阳气乃舒发。草木既萌动，龙蛇起窟穴。万物欣向荣，狞风夜狂悖。晓鸡噤不鸣，但见窗间白。战慄起推户，琼瑶已几尺。陋巷书生釜不烟，关河甲士冰到骨。俯仰天地间，芽甲尽摧折。万境寂无声，群动亦僵裂。当其怀煦煦，蠢蠢竞欢悦。
和易岩春雪韵
作者：王柏
朝代：宋

腊前雷，春半雪。
颠倒失其时，相去踰一月。
一月不争多，燠寒异厥罚。
垤户当坚凝，阳气乃舒发。
草木既萌动，龙蛇起窟穴。
万物欣向荣，狞风夜狂悖。
晓鸡噤不鸣，但见窗间白。
战栗起推户，琼瑶已几尺。
陋巷书生釜不烟，关河甲士冰到骨。
俯仰天地间，芽甲尽摧折。
万境寂无声，羣动亦僵裂。
当其怀煦煦，蠢蠢竞懽悦。
和易岩木犀韵
作者：王柏
朝代：宋

昨夜西风作意凉，吹开粟粟绕枝黄。有时月窟閒来往，天上人间一样香。对花只是月宫游，浥彼黄流注玉舟。莫被清光虚度了，此生更有几中秋。
和易岩木犀韵
作者：王柏
朝代：宋

秋光未为老，老桂开墙隈。虽与春风背，依吐心未灰。香浮玉宇远，体破金粟微。诗翁被花恼，深夜灯重吹。今朝恰重九，更泻茱萸卮。霜螯未堪把，菊蕊青满畦。景物自冉冉，气候犹迟迟。对花莫冷淡，行乐姑随时。清欢既易遇，不饮复何为。兄弟琴瑟合，子侄鸿雁随。月明人影散，泚笔赓新诗。诗力籋天马，不可衔勒羁。诗坛峻极谢推毂，莫学檀公三十六。
和易岩木犀韵
作者：王柏
朝代：宋

秋光未为老，老桂开墙隈。虽与春风背，依吐心未灰。香浮玉宇远，体破金粟微。诗翁被花恼，深夜灯重吹。今朝恰重九，更泻茱萸卮。霜螯未堪把，菊蕊青满畦。景物自冉冉，气候犹迟迟。对花莫冷淡，行药姑随时。清欢既易遇，不饮复何为。兄弟琴瑟合，子侄鸿雁随。月明人影散，泚笔赓新诗。诗力籋天马，不可衔勒羁。诗坛峻极谢推毂，莫学檀公三十六。
和易岩木犀韵
作者：王柏
朝代：宋

秋光未为老，老桂开墙隈。
虽与春风背，依吐心未灰。
香浮玉宇远，体破金粟微。
诗翁被花恼，深夜灯重吹。
今朝恰重九，更泻茱萸巵。
霜螯未堪把，菊蕊青满畦。
景物自冉冉，气候犹迟迟。
对花莫冷淡，行乐姑随时。
清欢既易遇，不饮復何为。
兄弟琴瑟合，子侄鸿雁随。
月明人影散，泚笔赓新诗。
诗力籋天马，不可衔勒羁。
诗坛峻极谢推毂，莫学檀公三十六。
和易岩木犀韵·其一
作者：王柏
朝代：宋
体裁：七言绝句

昨夜西风作意凉，吹开粟粟绕枝黄。有时月窟閒来往，天上人间一样香。
和易岩木犀韵·其二
作者：王柏
朝代：宋
体裁：七言绝句

对花只是月宫游，浥彼黄流注玉舟。莫被清光虚度了，此生更有几中秋。
和易岩梅下韵
作者：王柏
朝代：宋
体裁：七言律诗

梅送清香到酒边，东君伎俩已先传。棱棱梢外殊无冷，点点花中各有天。霜洁冰清时未正，风和日暖老相便。一杯适意毋空度，添一年时减一年。
和易岩梅下韵
作者：王柏
朝代：宋

梅送清香到酒边，东君伎俩已先传。稜稜梢外殊无冷，点点花中各有天。霜洁冰清时未正，风和日暖老相便。一杯适意毋空度，添一年时减一年。
和易岩雪
作者：王柏
朝代：宋

丰年嘉瑞有根原，碎剪银河倒底悬。古有诸侯延辨孟，今无令尹访饥袁。狺狺吠犬思骚楚，茂茂贞松记漆园。险韵忽拈真寡和，茶烟起处屈高轩。
和易岩雪
作者：王柏
朝代：宋

丰年嘉瑞有根原，碎翦银河倒底悬。古有诸侯延辨孟，今无令尹访饥袁。狺狺吠犬思骚楚，茂茂贞松记漆园。险韵忽拈真寡和，茶烟起处屈高轩。
和易岩韵
作者：王柏
朝代：宋
体裁：七言律诗

一身之外总虚名，未必虚名果有情。诩诩交游何足恃，区区世味本来轻。三春已过犹无雨，四海将枯只是晴。利害所关天样大，一豪得失岂难平。
和易岩首夏韵
作者：王柏
朝代：宋
体裁：七言律诗

垂老东君恋旧寒，惜春情绪正孤单。笑它功业传千古，还我诗书博一安。芍药阶前风味浅，酴醾架上典刑残。勒回春色凭诗句，生意津津上笔端。
和易巖兄芙蓉吟
作者：王柏
朝代：宋

大專肫肫分四氣，曜靈西征駕新霽。
人間萬寶告成時，白帝疇功有良貴。
后皇嘉惠放一頭，蜺旌鸞轂恣晨游。
蜀錦步帳數千里，爛然一抹眼波流。
玉容沐露月梳曉，翠袖蹁蹮舞微笑。
雲舒霞卷競芳穠，照水迎風爲誰好。
水中木末眩騷人，拒霜宜霜名字新。
平生不識春宵暖，甘隨青女嫁花神。
易巖胸中五千卷，景物驅歸句中鍊。
賞花不是少年心，見花依舊少年面。
石丁作主事難憑，子高那是夢仙瀛。
何如醉鄉自廣大，幕天席地山爲屏。
詩魂醒處風光轉，梅花已築受降城。
和易巖喜雨韻·其一
作者：王柏
朝代：宋

轉移劇暑若艱難，誰謂炎凉反掌間。
狐鼠就擒元憤鬰，旄倪相慶便清閒。
雨聲恰似政聲好，天意翻嗤詩意慳。
一飽所關誠大矣，吾儕安得不開顔。
和易巖喜雨韻·其二
作者：王柏
朝代：宋

歊煩一轉亦何難，只在邦君念慮間。
社鼠城狐纔就縶，土龍芻狗便投閑。
平時真見天人密，順處不疑霖雨慳。
夢裏忽聞風力猛，定知千里破愁顔。
和易巖春雪韻
作者：王柏
朝代：宋

臘前雷，春半雪。
顛倒失其時，相去踰一月。
一月不爭多，燠寒異厥罰。
垤戶當堅凝，陽氣乃舒發。
草木既萌動，龍蛇起窟穴。
萬物欣向榮，獰風夜狂悖。
曉雞噤不鳴，但見窗間白。
戰慄起推戶，瓊瑶已幾尺。
陋巷書生釜不煙，關河甲士冰到骨。
俯仰天地間，芽甲盡摧折。
萬境寂無聲，羣動亦僵裂。
當其懷煦煦，蠢蠢競懽悅。
和易巖木犀韻
作者：王柏
朝代：宋

秋光未爲老，老桂開牆隈。
雖與春風背，依吐心未灰。
香浮玉宇遠，體破金粟微。
詩翁被花惱，深夜燈重吹。
今朝恰重九，更瀉茱萸巵。
霜螯未堪把，菊蕊青滿畦。
景物自冉冉，氣候猶遲遲。
對花莫冷淡，行樂姑隨時。
清歡既易遇，不飲復何爲。
兄弟琴瑟合，子姪鴻雁隨。
月明人影散，泚筆賡新詩。
詩力籋天馬，不可銜勒羈。
詩壇峻極謝推轂，莫學檀公三十六。
和易巖木犀韻·其一
作者：王柏
朝代：宋

昨夜西風作意凉，吹開粟粟繞枝黄。
有時月窟閒來往，天上人間一樣香。
和易巖木犀韻·其二
作者：王柏
朝代：宋

對花只是月宮遊，浥彼黄流注玉舟。
莫被清光虛度了，此生更有幾中秋。
和易巖梅下韻
作者：王柏
朝代：宋

梅送清香到酒邊，東君伎倆已先傳。
稜稜梢外殊無冷，點點花中各有天。
霜潔冰清時未正，風和日暖老相便。
一杯適意毋空度，添一年時減一年。
和易巖蘭菊韻
作者：王柏
朝代：宋

小春天氣未和平，冷暖於人孰重輕。
幽菊瘦蘭皆有味，凄風楚雨自無情。
披來破衲便身穩，寫到新詩徹骨清。
箇裏不知誰得失，薰蕕境界要分明。
和易巖雪
作者：王柏
朝代：宋

豐年嘉瑞有根原，碎翦銀河倒底懸。
古有諸侯延辨孟，今無令尹訪饑袁。
狺狺吠犬思騷楚，茂茂貞松記漆園。
險韻忽拈真寡和，茶煙起處屈高軒。
和易巖韻
作者：王柏
朝代：宋

一身之外總虛名，未必虛名果有情。
詡詡交游何足恃，區區世味本來輕。
三春已過猶無雨，四海將枯只是晴。
利害所關天樣大，一豪得失豈難平。
和易巖首夏韻
作者：王柏
朝代：宋

垂老東君戀舊寒，惜春情緒正孤單。
笑它功業傳千古，還我詩書博一安。
芍藥階前風味淺，酴醾架上典刑殘。
勒回春色憑詩句，生意津津上筆端。
和暘谷春郊韵
作者：王柏
朝代：宋

一春风雨多，连日幸开霁。清尊酹芳菲，嘉约起予意。迈迈溪南国，乐只群英萃。徘徊曲迳迂，老踁尚堪企。竹修君子容，花向少年媚。俯挹百草香，尚友万山翠。往事动深感，高谭出中秘。暮色排空来，一笑散襟袂。不有短长吟，寂寞此风致。
和暘谷春郊韻
作者：王柏
朝代：宋

一春風雨多，連日幸開霽。
清尊酹芳菲，嘉約起予意。
邁邁溪南國，樂只羣英萃。
徘徊曲徑迂，老踁尚堪企。
竹脩君子容，花向少年媚。
俯挹百草香，尚友萬山翠。
往事動深感，高譚出中祕。
暮色排空來，一笑散襟袂。
不有短長吟，寂寞此風致。
和曹盘斋积雨韵
作者：王柏
朝代：宋

无端淫雨挟愁来，极目丹乌安在哉。云雨未阑痴不去，天容何事苦难开。依红宿蝶沾新粉，点绿行蜗篆老苔。惊喜盘斋横槊句，此心暂作复然灰。
和曹盘斋积雨韵
作者：王柏
朝代：宋

无端淫雨挟愁来，极目丹乌安在哉。云雨未阑痴不去，天容何事苦难开。依红宿蝶霑新粉，点绿行蜗篆无苔。惊喜盘斋横槊句，此心暂作复然灰。
和曹盘斋积雨韵
作者：王柏
朝代：宋

无端淫雨挟愁来，极目丹乌安在哉。
云雨未阑痴不去，天容何事苦难开。
依红宿蝶霑新粉，点绿行蜗篆老苔。
惊喜盘斋横槊句，此心暂作復然灰。
和曹盤齋積雨韻
作者：王柏
朝代：宋

無端淫雨挾愁來，極目丹烏安在哉。
雲雨未闌癡不去，天容何事苦難開。
依紅宿蝶霑新粉，點綠行蝸篆老苔。
驚喜盤齋橫槊句，此心暫作復然灰。
和曹西溆明月楼韵
作者：王柏
朝代：宋

宣和栋宇镇东城，平野苍然一眺明。叠嶂有情宜晚对，两溪无奈向西倾。招邀风月标严句，麾斥云烟醒鲁楹。谁倚阑干来点检，渡头终日有舟横。政声蔼蔼拱和平，士悦民安讼自清。末俗规模多简陋，伟人事业必恢宏。一新庭宇蠲馀力，三肃溪山订旧盟。休道人生行乐耳，诗坛融尽古今情。
和曹西溆明月楼韵·其一
作者：王柏
朝代：宋
体裁：七言律诗

宣和栋宇镇东城，平野苍然一眺明。叠嶂有情宜晚对，两溪无奈向西倾。招邀风月标严句，麾斥云烟醒鲁楹。谁倚阑干来点检，渡头终日有舟横。
和曹西溆明月楼韵·其一
作者：王柏
朝代：宋

宣和栋宇镇东城，平野苍然一眺明。
迭嶂有情宜晚对，两溪无奈向西倾。
招邀风月标严句，麾斥云烟醒鲁楹。
谁倚阑干来点检，渡头终日有舟横。
和曹西溆明月楼韵·其二
作者：王柏
朝代：宋

政声蔼蔼拱和平，士悦民安讼自清。
末俗规模多简陋，伟人事业必恢宏。
一新庭宇蠲余力，三肃溪山订旧盟。
休道人生行乐耳，诗坛融尽古今情。
和曹西溆明月楼韵·其二
作者：王柏
朝代：宋

政声蔼蔼拱和平，士悦民安讼自清。末俗规模多简陋，伟人事业必恢宏。一新庭宇蠲馀力，三肃溪山订旧盟。休道人生行乐耳，诗坛融尽古今情。
和曹西溆明月樓韻·其一
作者：王柏
朝代：宋

宣和棟宇鎮東城，平野蒼然一眺明。
疊嶂有情宜晚對，兩溪無奈向西傾。
招邀風月標嚴句，麾斥雲烟醒魯楹。
誰倚闌干來點檢，渡頭終日有舟橫。
和曹西溆明月樓韻·其二
作者：王柏
朝代：宋

政聲藹藹拱和平，士悅民安訟自清。
末俗規模多簡陋，偉人事業必恢宏。
一新庭宇蠲餘力，三肅溪山訂舊盟。
休道人生行樂耳，詩壇融盡古今情。
和杨石溪璚花诗韵
作者：王柏
朝代：宋
体裁：七言律诗

点检春光绿打围，未应造化委芜蘼。虽无红紫呈新面，尚有琼瑶恋旧枝。后土归根辞帝宠，番昜名圃少人知。长篇寡和凭花报，岂料因花又得诗。
和杨石溪璚花诗韵
作者：王柏
朝代：宋

点检春光绿打围，未应造化委鞠蘼。虽无红紫呈新面，尚有琼瑶恋旧枝。后土归根辞帝宠，番易名圃少人知。长篇寡和凭花报，岂料因花又得诗。
和楊石溪璚花詩韻
作者：王柏
朝代：宋

點檢春光綠打圍，未應造化委蕪蘼。
雖無紅紫呈新面，尚有瓊瑶戀舊枝。
后土歸根辭帝寵，番昜名圃少人知。
長篇寡和憑花報，豈料因花又得詩。
和汪元思喜雨韵
作者：王柏
朝代：宋

龙蛰金瓶小，神驱雨阵斜。建瓴飞素练，走涧舞生蛇。风使开云磨，雷香隐炮车。农人有骄色，一饱不须赊。
和汪元思喜雨韵
作者：王柏
朝代：宋

龙蛰金瓶小，神驱雨阵斜。建瓴飞素练，走涧舞生蛇。风使开云磨，雷香隐砲车。农人有骄色，一饱不须赊。
和汪元思喜雨韵
作者：王柏
朝代：宋

龙蛰金瓶小，神驱雨阵斜。
建瓴飞素练，走涧舞生蛇。
风使开云磨，雷香隠炮车。
农人有骄色，一饱不须赊。
和汪元思喜雨韻
作者：王柏
朝代：宋

龍蟄金瓶小，神驅雨陣斜。
建瓴飛素練，走澗舞生蛇。
風使開雲磨，雷香隠砲車。
農人有驕色，一飽不須賒。
和無適四時賦雪梅·其一
作者：王柏
朝代：宋

蕙歇蘭消菊已乾，橫枝疎影到癯仙。
向來買種恨無地，我輩鍾情亦有年。
最是愛他風骨峻，如何只喜玉姿妍。
小園應怪無佳句，未放幽香到酒邊。
和無適四時賦雪梅·其三
作者：王柏
朝代：宋

滕六驅車夜叩關，起來四面失煙寰。
映書冷豔便窮巷，琢句高情動北山。
侍立政思伊水上，風流不到灞橋間。
須臾月上梅花冷，人與梅花相對閑。
和無適四時賦雪梅·其二
作者：王柏
朝代：宋

九人清賞尚堪誇，記得歸時月未斜。
詩卷寂寥今歲客，虬枝依舊去年花。
仙宗屢欲編爲譜，句法深慚不著家。
多藉孤芳相點綴，採歸筆下便光華。
和無適四時賦雪梅·其四
作者：王柏
朝代：宋

寄言青女莫來賓，聞道長安凍殺人。
應瑞豐年占尚遠，憂時君子慮方新。
幸聞北境無他警，更喜東皇已問津。
有客方携詩到手，天才端的是祥麟。
和玉成书秋台诗卷韵
作者：王柏
朝代：宋
体裁：七言绝句

龙蛇笔底盘枯藤，两卷风骚泣鬼神。此是玉成衣钵处，他年出语定惊人。
和玉成書秋臺詩卷韻
作者：王柏
朝代：宋

龍蛇筆底盤枯藤，兩卷風騷泣鬼神。
此是玉成衣鉢處，他年出語定驚人。
和硕夫兄五松韵
作者：王柏
朝代：宋
体裁：七言律诗

重开甲子旧年华，莫问行程差不差。幸有数杯浇舌本，不须一笔镂心花。岁无腊雪非人福，时到春风不我赊。两手托天缘有气，箪瓢陋巷也为家。
和碩夫兄五松韻
作者：王柏
朝代：宋

重開甲子舊年華，莫問行程差不差。
幸有數杯澆舌本，不須一筆鏤心花。
歲無臘雪非人福，時到春風不我賒。
兩手托天緣有氣，簞瓢陋巷也爲家。
和秋涧惠兰韵
作者：王柏
朝代：宋
体裁：七言律诗

竹兰臭味古来同，同处元非造化工。墨竹方生秋涧上，紫兰已到鲁斋中。筑台移玉尊清惠，运笔挥金尚古风。却似高人来伴我，幽芬日日透帘栊。
和秋涧惠兰韵
作者：王柏
朝代：宋

竹兰臭味古来同，同处元非造化工。墨竹方生秋涧上，紫兰已到鲁斋中。筑台移玉尊清惠，运笔挥金尚古风。却似高人来找我，幽芬日日透帘栊。
和秋澗惠蘭韻
作者：王柏
朝代：宋

竹蘭臭味古來同，同處元非造化工。
墨竹方生秋澗上，紫蘭已到魯齋中。
築臺移玉尊清惠，運筆揮金尚古風。
却似高人來伴我，幽芬日日透簾櫳。
和立斋书怀二首
作者：王柏
朝代：宋

病暑已成痼，尘埃凝简竹。萧萧北窗下，闭门惠茕独。曜灵欲西迈，风露涕心目。仰观牛女星，相望明河曲。谁能却凤皇，共此鹜鸡逐。美人天一方，邮音空往复。寥寥明月怀，翳翳谈间玉。欢喜闻归期，絷彼白驹谷。幸自有长林，尚可停鸾鹄。平生景风操，慷慨怀赋竹。恨无百亩地，相与种黄独。只有满架书，可寄千古目。何敢偭规矩，周容竞追曲。彼不见泰山，政以鹿斯逐。子酌芝山泉，天运两回复。应感鹤鸣章，聊以石攻玉。迁乔岂不佳，岁寒须入谷。天地何方圆，吾将叩归鹄。
和立斋书怀二首·其一
作者：王柏
朝代：宋
体裁：古风

病暑已成痼，尘埃凝简竹。萧萧北窗下，闭门惠茕独。曜灵欲西迈，风露涕心目。仰观牛女星，相望明河曲。谁能却凤皇，共此鹜鸡逐。美人天一方，邮音空往复。寥寥明月怀，翳翳谈间玉。欢喜闻归期，絷彼白驹谷。幸自有长林，尚可停鸾鹄。
和立斋书怀二首·其一
作者：王柏
朝代：宋

病暑已成痼，尘埃凝简竹。
萧萧北窗下，闭门惠茕独。
曜灵欲西迈，风露涕心目。
仰观牛女星，相望明河曲。
谁能却凤皇，共此鹜鸡逐。
美人天一方，邮音空往復。
寥寥明月怀，翳翳谈间玉。
欢喜闻归期，絷彼白驹谷。
幸自有长林，尚可停鸾鹄。
和立斋书怀二首·其二
作者：王柏
朝代：宋

平生景风操，慷慨怀赋竹。恨无百亩地，相与种黄独。只有满架书，可寄千古目。何敢偭规矩，周容竞追曲。彼不见泰山，政以鹿斯逐。子酌芝山泉，天运两回复。应感鹤鸣章，聊以石攻玉。迁乔岂不佳，岁寒须入谷。天地何方圆，吾将叩归鹄。
和立斋书怀二首·其二
作者：王柏
朝代：宋

平生景风操，慷慨怀赋竹。
恨无百亩地，相与种黄独。
只有满架书，可寄千古目。
何敢偭规矩，周容竞追曲。
彼不见泰山，政以鹿斯逐。
子酌芝山泉，天运两回復。
应感鹤鸣章，聊以石攻玉。
迁乔岂不佳，岁寒须入谷。
天地何方圆，吾将叩归鹄。
和立斋元日韵
作者：王柏
朝代：宋
体裁：古风

之子善游远，西征酹欧阳。亹亹岁月换，作诗思故乡。老我绝世念，孤灯耿寒光。坐对三古书，绎绎搴纯英。天地时一泰，吾道何时昌。莫以一日腴，博此千载香。苟不新厥德，正亦王春常。只今自煮一斗酒，待子醉我琴书旁。
和立斋喜雪韵
作者：王柏
朝代：宋

生意原原如襞积，阴阖阳开有绳尺。风霜冰雪岂少思，到此自宜天地塞。凛然帝则亘古今，此外不知还不识。连年冬令太伤迟，君子忧时长皱眉。万物骄矜不自持，落尽窗前年后梅。深山芽茁无空枝，更疑麦陇青离离。一夜风号阳气服，玄冥奋威正当局。剪水裁花两日飞，更撒珠玑三万斛。揽柄收权应恨晚，明朝已迫东方木。却恐春风未肯和，颠倒天时难善俗。
和立斋喜雪韵
作者：王柏
朝代：宋

生意原原如襞积，阴阖阳开有绳尺。风霜冰雪岂少思，到此自宜天地塞。凛然帝则亘古今，此外不知还不识。连年冬令太伤迟，君子忧时长皱眉。万物骄矜不自持，落尽窗前年后梅。深山芽茁无空枝，更疑麦陇青离离。一夜风号阳气服，玄冥奋威正当局。翦水裁花两日飞，更撒珠玑三万斛。揽柄收权应恨晚，明朝已迫东方木。却恐春风未肯和，颠倒天时难善俗。
和立斋宿友韵
作者：王柏
朝代：宋

吾侪有何乐，同志味自长。天高与地下，参我人中央。痛扫物欲蔽，放出元明光。力学日不足，游宦那可常。山人暌间久，岁晚归南荒。会友鱼贯卧，屐转几巽床。老我失此快，独卧风雨窗。回思少壮时，此味曾亲尝。白发真可媿，触事方面墙。唤醒旧时梦，吐哺歌新章。
和立斋宿友韵
作者：王柏
朝代：宋

吾侪有何乐，同志味自长。天高与地下，参我人中央。痛扫物欲蔽，放出元明光。力学日不足，游宦那可常。山人暌间久，岁晚归南荒。会友鱼贯卧，屐转几巽床。老我失此快，独卧风雨窗。回思少壮时，此味曾亲尝。白发真可愧，触事方面墙。唤醒旧时梦，吐哺歌新章。
和立斋宿友韵
作者：王柏
朝代：宋

吾侪有何乐，同志味自长。
天高与地下，参我人中央。
痛扫物欲蔽，放出元明光。
力学日不足，游宦那可常。
山人暌间久，岁晚归南荒。
会友鱼贯卧，屐转几巽床。
老我失此快，独卧风雨窗。
回思少壮时，此味曾亲尝。
白髮真可媿，触事方面墙。
唤醒旧时梦，吐哺歌新章。
和立斋对菊二歌
作者：王柏
朝代：宋

秋至百芳歇，篱边佳色团。遥思古节士，爱此黄华蕃。我生千载下，恨不相同看。丛丛夜气厚，晓叶千珠漙。中表自芳润，对花发长叹。真固非素积，动色形豆箪。悠然露真意，犹云欲忘言。渊明一寸心，细嚼供晨餐。之子歌远游，征车事奔逸。归来东篱下，一洗四方色。静观草木蕃，若不与人力。苟无浸灌功，造化庸有忒。今年秋苦旱，五谷废嘉殖。梅仆竹亦焦，枯芝槁兰茁。一朝去酷吏，甘雨解众惑。天人本无间，喜气满城集。奈何仓廪虚，一饱竟难得。不如菊花乾，医方剩称述。
和立斋对菊二歌
作者：王柏
朝代：宋

秋至百芳歇，篱边佳色图。遥思古节士，爱此黄华蕃。我生千载下，恨不相同看。丛丛夜气厚，晓叶千珠漙。中表自芳润，对花发长叹。真固非素积，动色形豆箪。悠然露真意，犹云欲忘言。渊明一寸心，细嚼供晨餐。
和立斋对菊二歌·其一
作者：王柏
朝代：宋
体裁：古风

秋至百芳歇，篱边佳色团。遥思古节士，爱此黄华蕃。我生千载下，恨不相同看。丛丛夜气厚，晓叶千珠漙。中表自芳润，对花发长叹。真固非素积，动色形豆箪。悠然露真意，犹云欲忘言。渊明一寸心，细嚼供晨餐。
和立斋对菊二歌·其二
作者：王柏
朝代：宋

之子歌远游，征车事奔逸。归来东篱下，一洗四方色。静观草木蕃，若不与人力。苟无浸灌功，造化庸有忒。今年秋苦旱，五谷废嘉殖。梅仆竹亦焦，枯芝槁兰茁。一朝去酷吏，甘雨解众惑。天人本无间，喜气满城集。奈何仓廪虚，一饱竟难得。不如菊花乾，医方剩称述。
和立斋对菊二歌·其二
作者：王柏
朝代：宋

之子歌远游，征车事奔逸。
归来东篱下，一洗四方色。
静观草木蕃，若不与人力。
苟无浸灌功，造化庸有忒。
今年秋苦旱，五谷废嘉殖。
梅仆竹亦焦，枯芝槁兰茁。
一朝去酷吏，甘雨解众惑。
天人本无间，喜气满城集。
奈何仓廪虚，一饱竟难得。
不如菊花干，医方剩称述。
和立斋岁寒歌五章·其一
作者：王柏
朝代：宋
体裁：古风

羌人生之秉贞兮孰无阳秋，惟澹而无欲兮斯能无求。宜此心之冰坚兮凛北风之正遒，岁寒之堂兮足以自修。
和立斋岁寒歌五章·其三
作者：王柏
朝代：宋
体裁：古风

圣人体物兮万世之训，究厥后凋兮基于不竞。使与春争妍兮曷保常真，岁寒之知兮宁不谓性。
和立斋岁寒歌五章·其五
作者：王柏
朝代：宋
体裁：古风

车马南归兮惠我五阕，一唱三叹兮亦孔之惙。盍置诸左右兮观省昭揭，岁寒之歌兮声声激烈。
和立斋岁寒歌五章·其四
作者：王柏
朝代：宋
体裁：古风

有勖我人兮先君之思，有陟尔岵兮我心伤悲。望松柏之苍苍兮我无令姿，岁寒之操兮炯炯心期。
和立斋抱膝吟三章
作者：王柏
朝代：宋

帝腹加顽足，上干天象速。造膝论当世，从容金殿旭。人生莫不有行藏，谁把行藏较短长。要识行藏无所为，时哉出处总辉光。谁卧草庐中，能耑一壑风。当时天地闭，豪杰不相容。中原河岳应如旧，虎豹出没非人有。只今不是龙卧时，自是君才掣君肘。山泽两癯叟，交情几昏晓。拥衾风雪夜，奇论互倾倒。妙处不尽千张纸，直到无言忘寤寐。如何漏泄此高吟，一洒龙蛇骇尘世。
和立斋抱膝吟三章
作者：王柏
朝代：宋

帝腹加顽足，上干天象速。造膝论当世，从容金殿旭。人生莫不有行藏，谁把行藏较短长。要识行藏无所为，时哉出处总辉光。谁卧草庐中，能耑一壑风。当时天地闭，豪杰不相容。中原河岳应如旧，虎豹出没非人有。祗今不是龙卧时，自是君才掣君肘。山泽两癯叟，交情几昏晓。拥衾风雪夜，奇论互倾倒。妙处不尽千张纸，直到无言忘寤寐。如何漏泄此高吟，一洒龙蛇骇尘世。
和立斋抱膝吟三章·其一
作者：王柏
朝代：宋
体裁：古风

帝腹加顽足，上干天象速。造膝论当世，从容金殿旭。人生莫不有行藏，谁把行藏较短长。要识行藏无所为，时哉出处总辉光。
和立斋抱膝吟三章·其三
作者：王柏
朝代：宋
体裁：古风

山泽两癯叟，交情几昏晓。拥衾风雪夜，奇论互倾倒。妙处不尽千张纸，直到无言忘寤寐。如何漏泄此高吟，一洒龙蛇骇尘世。
和立斋抱膝吟三章·其二
作者：王柏
朝代：宋

谁卧草庐中，能端一壑风。
当时天地闭，豪杰不相容。
中原河岳应如旧，虎豹出没非人有。
祗今不是龙卧时，自是君才掣君肘。
和立斋抱膝吟三章·其二
作者：王柏
朝代：宋

谁卧草庐中，能耑一壑风。当时天地闭，豪杰不相容。中原河岳应如旧，虎豹出没非人有。祗今不是龙卧时，自是君才掣君肘。
和立斋橘花韵
作者：王柏
朝代：宋

梅花已仙去，草木同莸熏。
万物竞妖冶，二气劳氤氲。
南服有橘隠，春风罔知闻。
浓露浥清晓，落月笼夜分。
玉圆太极判，蚌合开天真。
芬芳满宇宙，那肯媒东君。
和立斋橘花韵
作者：王柏
朝代：宋

梅花已仙去，草木同莸薰。万物竞妖冶，二气劳氤氲。南服有橘隐，春风罔知闻。浓露浥清晓，落月笼夜分。玉圆太极判，蚌合开天真。芬芳满宇宙，那肯媒东君。
和立斋橘花韵
作者：王柏
朝代：宋

梅花已仙去，草木同蕕薰。万物竞妖冶，二气劳氤氲。南服有橘隐，春风罔知闻。浓露浥清晓，落月笼夜分。玉圆太极判，蚌合开天真。芬芳满宇宙，那肯媒东君。
和立斋番君吟
作者：王柏
朝代：宋

日月星辰天之精，山川草木地之文。
本乎天者既圆象，下者何不皆方形。
此疑千古不能决，读尽六经无异说。
依稀子夏微有言，譬诸草木区以别。
草木之中操孰坚，佥曰此君耐岁寒。
虚心直节表真劲，穷冬大雪青琅玕。
平生正坐一圆累，未堪全德君子比。
内圆犹是智之余，外圆无乃德之耻。
我闻楚东有云仍，生来气骨清棱棱。
觚哉觚哉出乎类，长大益觉廉隅分。
自从大学悟絜矩，四面正直各得所。
独秉重坤六二爻，斯可以为民父母。
厥初受命莫不然，世衰俗弊失其传。
商周之际斯为盛，孤竹二子何曾圆。
和立斋番君吟
作者：王柏
朝代：宋

日月星辰天之精，山川草木地之文。本乎天者既圆象，下者何不皆方形。此疑千古不能决，读尽六经无异说。依稀子夏微有言，譬诸草木区以别。草木之中操孰坚，佥曰此君耐岁寒。虚心直节表真劲，穷冬大雪青琅玕。平生正坐一圆累，未堪全德君子比。内圆犹是智之余，外圆无乃德之耻。我闻楚东有云仍，生来气骨清稜稜。觚哉觚哉出乎类，长大益觉廉隅分。自从大学悟絜矩，四面正直各得所。独秉重坤六二爻，斯可以为民父母。厥初受命莫不然，世衰俗弊失其传。商周之际斯为盛，孤竹二子何曾圆。
和立斋番君吟
作者：王柏
朝代：宋

日月星辰天之精，山川草木地之文。本乎天者既圆象，下者何不皆方形。此疑千古不能决，读尽六经无异说。依稀子夏微有言，譬诸草木区以别。草木之中操孰坚，佥曰此君耐岁寒。虚心直节表真劲，穷冬大雪青琅玕。平生正坐一圆累，未堪全德君子比。内圆犹是智之馀，外圆无乃德之耻。我闻楚东有云仍，生来气骨清棱棱。觚哉觚哉出乎类，长大益觉廉隅分。自从大学悟絜矩，四面正直各得所。独秉重坤六二爻，斯可以为民父母。厥初受命莫不然，世衰俗弊失其传。商周之际斯为盛，孤竹二子何曾圆。
和立斋芙蓉观三十韵
作者：王柏
朝代：宋

我观神仙传，诡幻何纷纭。或生歆慕意，方土争愚君。政彻既多欲，仙材隔几尘。澄神黜粗秽，有时繙黄庭。年少不我待，日月斯迈征。含霞饮沆瀣，聊助神气清。何须超大壑，濯发晞崑崙。天道有常运，过化续者新。长生非受命，莫使邪念兴。澹然养至德，自可康颓龄。古今共一理，万法同一心。世事互起灭，反覆如碁枰。赤松事黄帝，至今何不泯。安期干楚羽，对奕非邪真。徐公何为者，得得扪萝寻。惝怳纪一梦，浩不知涯津。驰神上无极，竭思下无垠。长吟追去古，抗论贻来今。於我政无益，默计空辛勤。不如素心友，相与尊旧闻。圣道无隐显，人心有晦明。正论叹剥蚀，危如丝一纶。举世闯月窟，何人开天根。浮华正焰焰，元气方堙沦。毋起远游念，而起凡子评。为学有精要，莫作隔壁听。渊源祛滞吝，德义开胸襟。毁誉何足问，死生何足论。饥食渴而饮，愿为尧舜民。
和立斋芙蓉观三十韵
作者：王柏
朝代：宋

我观神仙传，诡幻何纷纭。或生歆慕意，方士争愚君。政彻既多欲，仙材隔几尘。澄神黜黜秽，有时翻黄庭。年少不我待，日月斯迈征。含霞饮沆瀣，聊助神气清。何须超大壑，濯发晞昆崙。天道有常运，过化续者新。长生非受命，莫使邪念兴。澹然养至德，自可康颓龄。古今共一理，万法同一心。世事互起灭，反覆如棋枰。赤松事黄帝，至今何不泯。安期干楚羽，对奕非邪真。徐公何为者，得得扪萝寻。惝恍纪一梦，浩不知涯津。驰神上无极，竭思下无垠。长吟追去古，抗论贻来今。于我政无益，默计空辛勤。不如素心友，相与尊旧闻。圣道无隐显，人心有晦明。正论叹剥蚀，危如丝一纶。举世闯月窟，何人开天根。浮华正焰焰，元气方堙沦。毋起远游念，而起凡子评。为学有精要，莫作隔壁听。渊源祛滞吝，德义开胸襟。毁誉何足问，死生何足论。饥食渴而饮，愿为尧舜民。